MEMANG PATUT TUAN IBRAHIM MENEGUR

Bukan merupakan kebiasaan bagi pimpinan utama Pas menegur pemimpin bawahan mereka yang didapati mengeluarkan ucapan dan kata-kata yang melampau atau menyinggung pihak lawan.
Selalunya, perbuatan itu didiamkan begitu saja.
Tetapi, Tuan Ibrahim Tuan Man yang kini memangku jawatan Presiden Pas berikutan Hadi Awang sedang menerima rawatan pemulihan kerana pembedahan injap jantung, telah melakukan sebaliknya dan bertindak terpuji susulan tulisan YDP Pas Gombak, Salehuddin Nasir yang dilihat tidak wajar sama-sekali berkaitan majlis berbuka puasa melibatkan pemimpin DAP.
Pemimpin Pas kawasan itu bukan saja menulis secara tidak wajar, melulu dan emosi, malah juga melakukan fitnah dengan mengaitkan DAP dengan pesta arak dan majlis onani yang sebenarnya bukan anjuran parti itu.
Membaca tulisannya itu pasti ramai yang geleng kepala kerana imej beliau sebagai pemimpin Islam yang selalu tampil berkopiah dan nampak sopan, sedangkan budak-budak rock atau orang biasa yang pakai topi pun tidak menulis seburuk itu bahasa dan tuduhannya kepada pihak lain.
Ketika pemimpin-pemimpin Pas lain masih berdiam diri dan “berat mulut”  untuk menegur, Tuan Ibrahim dengan berani tampil menegur serta menasihati pimpinan bawahan atau sesiapa dalam parti itu agar menjaga tulisan mereka.
Malah, beliau juga menjarakkan diri dengan mengatakan tulisan sebegitu rupa tidak menepati dasar parti atau mewakili pendirian parti.
Jika diselak sejarah yang tidak terlalu lama, tindakan pemimpin Pas peringkat bawahan yang bertindak keterlaluan, emosi dan tidak menjaga adab,  bukanlah sesuatu yang asing sebenarnya.
Sebelum ini, ada di antara mereka yang mengatakan Dr. Wan Azizah Wan Ismail, jika tidak menyokong usul Akta 355, kiranya meninggal dunia nanti,  sudah layak dikebumi di jirat Cina.
Minggu lalu, seorang bekas pemimpin Pas yang mengetuai sebuah NGO telah mengadakan demonstrasi melarang Ketua Menteri Pulau Pinang menghadiri majlis berbuka puasa, kecuali jika memeluk Islam terlebih dahulu.
Dalam demonstrasi yang sama juga telah berlaku kejadian tampar yang melibatkan seorang pegawai kepada Lim Guan Eng.
Namun, jika diselak sejarah bertahun-tahun sejak kewujudan Pas, tindakan keterlaluan, tidak wajad dan emosi bukanlah sesuatu yang asing sebenarnya.
Melabel, menuduh dan memfatwa dengan hukum sembrono terhadap pihak yang dimusuhinya, boleh dikatakan sudah menjadi amalan biasa.
Carilah akhbar lama, kaset atau cakera padat ucapan pemimpin-pemimpin mereka, pasti ditemui “macam-macam ada” di situ.
Sebagaimana biasa, perbuatan itu tidak pernah ditegur dan hanya dibiarkan saja. Tidak kedengaran perbuatan itu pernah ditegur.
Namun, permulaan memberi teguran dan peringatan sebagaimana yang dilakukan oleh Tuan Ibrahim ini, bukan saja wajar, malah terpuji sekali, meskipun pemimpin Pas yang lain nampaknya masih kekal suka mendiamkan diri.
Tuan Ibrahim, selain satu-satunya yang masih mahu bercakap tentang skandal dan penyelewengan 1MDB, juga adalah pemimpin Pas yang nampkanya kekal terserlah hati dan jiwa yang suci.
Mulai sekarang, beliau mesti terus konsisten menegur dan membetulkan apa-apa yang tidak sihat, tetapi berleluasa dalam parti itu.
Pas akan kembali berwibawa dan dihormati jika mutlak berada di bawah pimpinannya.
(ShahbudinHusin 30/05/2017).

0

0

votes
Article Rating
Kongsikan artikel ini


AIKKK…DAH TAK BOLEH PULAK?

Kata Naib Presiden Pas, Mohd Amar Nik Abdullah, semua pihak terutama Ahli Parlimen bukan Islam tidak seharusnya menyalahgunakan masjid sebagai pentas untuk ceramah politik.
“Kalau dia pergi sebagai seorang wakil rakyat bagi saya itu tak jadi masalah…(tapi) tak sepatutnyalah kalau guna untuk (tujuan) politik,” katanya.
Aikkk…tak boleh pulak?
Bukankah sejak berpuluh tahun lamanya sebelum ini Pas sudah menggunakan masjid sebagai pentas untuk ceramah politik, termasuk khutbah Jumaat di negeri-negeri tertentu juga dimanfaatkan sepenuhnya untuk kepentingan politik dan menyerang kerajaan?
Untuk menghalalkan tindakan itu, Pas sebaliknya selalu berkata bahawa agama dan politik tidak boleh dipisahkan.
Kenapa pula sekarang Pas kata masjid tidak boleh digunakan untuk ceramah politik?
Sudah tukar ke?
Bagaimana pula dengan masjid dan surau yang masih dikuasai Pas di negeri-negeri tertentu sekarang ini, adakah mereka sudah benar-benar berhenti menggunakannya sebagai pentas politik?
Atau cakap lain, tapi buat lain?
(ShahbudinHusin 01/06/2017).

0

0

votes
Article Rating
Kongsikan artikel ini


BENARKAH FLORENCE GOH HANYA "BAYANGAN" KEPADA SUAMINYA?

Akhirnya seseorang yang bernama Florence Goh muncul mendedahkan dirinya yang sebenar. Beliau yang nama penuhnya Florence Goh Siew Boy menafikan dirinya ada kaitan dengan Godfrey Group Limited yang didakwa membayar lebih RM1 kepada pelobi di Amerika Syarikat bagi pihak kerajaan Malaysia.
Berikutan itu dan setelah menyedari kesilapannya, Rafizi Ramli turut memohon maaf atas kesilapan mengaitkan wanita tersebut dengan Godfrey.
Namun demikian, Rafizi tetap meminta Florence Goh yang sebenar yang merupakan pemilik Godfrey agar segera tampil kepada khalayak menjelaskan mengenai isu yang timbul sekarang ini.
Beliau seterusnya turut menghargai sekiranya Timbalan Presiden MCA, Wee Ka Siong dapat mengaturkan sidang akhbar untuk kemunculan Florence Goh yang sebenar itu, sebagaimana beliau mengadakan sidang akhbar bersama Florence Goh Siew Boy, padi tadi.
Dalam erti kata lain, sebenarnya terdapat dua atau lebih daripada seorang yang bernama Florence Goh yang beralamat di Jalan Molek, Johor Bahru. Kesilapan Rafizi bukan bermakna Florence Goh itu tidak wujud atau butiran dakwaannya tidak benar.
Rafizi hanya tersilap mengaitkan orang yang salah dengan Godfrey, tetapi hakikatnya wanita yang bernama Florence Goh yang namanya diletakkan dalam borang Jabatan Kehakiman AS itu memang benar-benar wujud.
Siapakah dia Florence Goh sebenar yang ada kaitan dengan Godfrey itu?
Dua Ahli Parlimen di Johor, Shahrir Samad dan Nur Jazlan secara terbuka mengakui mengenali Florenca Goh yang banyak terlibat dalam aktiviti amal, cuma mereka tidak mengetahui kaitannya dengan Godfrey yang didakwa membayar kepada pelobi di Amerika Syarikat itu.
Malah, Nur Jazlan sebagaimana dipetik dalam sebuah portal mengatakan beliau sudah terlibat dengan aktiviti amal bersama Florenco Goh sejak kira-kira 10 tahun yang lalu.
Dalam hubungan ini, saya ada menerima email daripada seorang kenalan yang pernah aktif di peringkat Pemuda UMNO Malaysia serta diketahui mempunyai ramai kawan-kawan yang berjawatan dalam UMNO dan juga kerajaan.
Sekiranya kandungan email itu benar,  ia bukan saja mengesahkan lagi kewujudan Florence Goh yang  dikaitkan dengan Godfrey, tetapi juga menyebut bahawa wanita tersebut hanyalah “penama”  atau “bayangan” dalam syarikat itu di mana yang sebenarnya mempunyai hubungan rapat dengan orang atasan ialah suaminya yang dipercayai bernama Jaya Sudhir.
Jaya Sudhir dikatakan mempunyai hubungan rapat dengan Tan Sri Lodin Wok Kamaruddin, Pengerusi Boustead sekarang dan terlibat dalam banyak urusniaga dengan syarikat tersebut.
Sebelum ini, Tan Sri Lodin juga pernah dilantik menjadi Pengerusi 1MDB oleh Najib, tetapi sudah melepaskan jawatan itu.
Dalam email itu juga diberitahu bahawa Jaya Sudhir mempunyai hubungan rapat dengan Tun Abdullah Badawi ketika beliau menjadi Perdana Menteri dan didakwa memperolehi banyak projek kerajaan waktu itu.
(Jika rajin google, lebih banyak lagi maklumat mengenai Jaya Sudhir boleh diperolehi, termasuk beberapa blog dan portal juga pernah menulis mengenainya suatu ketika dahulu)
Selain didakwa masih mengekalkan hubungan baiknya dengan Tun Abdullah, Jaya Sudhir juga dikatakan mempunyai hubungan agak rapat dengan Najib.
Apakah kemunculan Florence Goh dan Godfrey ini sebagai sebahagian usaha Jaya Sudhir untuk meletakkan dirinya mendapat lebih kepercayaan dan seterusnya bagi tujuan menjalin hubungan lebih kukuh dengan kepimpinan Najib?
Apa pun, Florence Goh yang sebenar tidak harus terus mendiamkan diri atau menyembunyikan dirinya lagi. Dengan “Florence Goh palsu” telah mendedahkan dirinya, Florence Goh yang sebenar semakin kesempitan ruang untuk mengelakkan dirinya daripada terus menyembunyikan diri.
(ShahbudinHusin 31/05/2017).

0

0

votes
Article Rating
Kongsikan artikel ini


MULA2 BERKONGSI PENTAS DAN BERKONGSI KERETA, LEPAS INI BERKONGSILAH
PULA KAWASAN PILIHANRAYA!

Hubungan antara pemimpin Pas dengan UMNO nampaknya maju setapak lagi di mana daripada berkongsi pentas, duduk semeja dan berbaju sedondon sama warna, kini mereka sudah boleh berkongsi kereta pula.
Tambahan lagi berkongsi kereta bukan dilakukan pemimpin biasa-biasa, tetapi yang bertaraf ulama.
Kejadian pertama berkongsi kereta itu berlaku antara Menteri Besar Terengganu, Ahmad Raziif Abdul Rahman dengan Ketua Penerangan Dewan Ulama Pas, Dr. Khairuddin Aman Razali, baru-baru ini.
Kata Dr. Khairuddin, naik kereta bersama-sama itu merupakan contoh politik matang yang diamalkan Pas sekarang ini.
“Itu perbezaan PAS dalam berpolitik, kita tidak boleh ikut cara Pakatan Harapan.“Politik demokrasi mengajar kita untuk boleh berurusan dengan kerajaan dalam perkara melibatkan maslahah rakyat,” kata beliau yang juga Ahli Parlimen Kuala Nerus.Sebenarnya, memanglah baik dan molek Pas berbaik-baik daripada terus memaki-hamun, mengeji dan menggelar macam-macam seperti dulu kepada pemimpin UMNO dan kerajaan, tetapi janganlah berpura-pura di mana sementara mereka menjalin hubungan yang semakin baik itu, dalam ceramah di kampung-kampung tetap juga mengatakan mahu melawan UMNO.Bagaimana mahu berlawan lagi dengan UMNO jika sudah boleh berkongsi menaiki kereta?Bagaimana juga Pas mahu mengalahkan UMNO dan mengambil alih pentadbiran di Terengganu jika pemimpinnya sendiri sudah seronok dapat naik kereta dengan Menteri Besar daripada parti yang kononnya mahu dikalahkan?Adakah itu politik matang dan sejahtera?Maka, terlanjur sudah boleh berkongsi kereta ini, ada baiknya Pas terus saja berkongsi segala-galanya dengan UMNO.Lepas ini, mulakanlah rundingan untuk berkongsi dan berbagi-bagi kawasan pilihanraya pula.Itu barulah namanya benar-benar mengamalkan politik matang dan sejahtera.
(ShahbudinHusin 01/06/2017).

0

0

votes
Article Rating
Kongsikan artikel ini


TUN M PENYELAMAT KITA…

 Berikut adalah jawapan Tun Mahathir Mohamad tentang kemungkinan beliau bakal menjadi Perdana Menteri semula lantaran kebelakangan ini isu tersebut menjadi perbualan ramai dan diperkatakan di mana-mana.

 Beliau memberikan jawapan itu ketika menjawab soalan dalam program #HangpaTanyaChedetJawab versi 2 yang disiarkan secara langsung melalui laman Facebooknya, semalam.

 “Saya tidak boleh belakangkan kawan-kawan saya dalam Pakatan Harapan. Kalau mereka mempunyai cadangan yang seperti itu dan ini pula dipersetujui, mungkin saya terpaksa pertimbang.

 “Tetapi pada waktu ini, saya tidak bersetuju untuk jadi Perdana Menteri. Saya telah menyatakan setelah saya bersara, saya tidak akan menjadi Perdana Menteri semula,” tegasnya.

 Ditanya apakah peranan yang bakal dimainkan beliau sekiranya Pakatan Harapan menang dalam PRU14 dan berjaya membentuk kerajaan, Mahathir menyatakan kesediaannya untuk menjadi penasihat.

 “Saya cuma berharap parti memerintah bertanyakan kepada saya berkenaan isu-isu tertentu kerana saya menjadi Perdana Menteri selama 22 tahun, saya ada banyak pengalaman berguna.

 “Kalau pun ada kerajaan-kerajaan yang didirikan selepas PRU14, kalau saya diberi peluang untuk beri pendapat, kalau ada soalan-soalan memerlukan perbincangan, saya bersedia ambil bahagian dalam perbincangan untuk mencari penyelesaian,” katanya lagi.

 Apakah makna paling mudah untuk kita fahami daripada jawapan Tun Mahathir itu?

 Pertama, beliau tidak berhasrat untuk menjadi Perdana Menteri semula setelah Najib Razak disingkirkan.

 Kedua, keputusan melantik Perdana Menteri setelah Pakatan Harapan memenangi PRU 14 mesti dilakukan melalui perbincangan dalam gabungan itu dan akhirnya satu keputusan konsensus hendaklah dicapai.

 Ketiga, kemungkinan Tun Mahathir kembali menduduki kerusi Perdana Menteri hanyalah jika terpaksa saja dan ia pula diputuskan oleh Pakatan Harapan sendiri.

 Keempat, berdasarkan pengalaman mentadbir dan beberapa kejayaan yang dicapainya sepanjang 22 tahun menjadi Perdana Menteri sebelum ini, Tun Mahathir hanya berharap untuk memberikan nasihat-nasihat berguna demi memulihkan kembali imej negara yang telah dirosakkan oleh Najib sejak 2009 yang lalu.

 Kelima, keinginan mencapai kemenangan dalam PRU 14, menjadi penasihat atau apa saja selepas itu adalah semata-mata untuk menyelamatkan negara daripada terus rosak dan musnah binasa.

 Tidak seperti Najib yang telah melakukan banyak kerosakan dan ingin memenangi PRU 14 semata-mata untuk menyelamatkan nasib dirinya, Tun Mahathir sebaliknya tiada apa-apa lagi kepentingan bersifat peribadi yang ingin diperjuangkannya.

 Sebagaimana beliau melepaskan jawatannya pada 2003 dahulu dalam keadaan negara aman dan makmur, Tun Mahathir bersedia “mengotorkan tangannya” sekali lagi dalam perjuangan menyingkirkan Najib, UMNO dan BN ini tidak lain adalah bagi memulihkan semula negara dan kemudian meninggalkannya buat kita semua dalam keadaan yang lebih baik dan sejahtera.
Dalam menjangkau usia 92 tahun dan terus diberikan kekuatan, kesihatan dan panjang umur oleh Tuhan, beliau dengan perjuangannya adalah untuk menyelamatkan kita semua.

 Apakah kita masih tidak mahu bersama dengan seseorang yang sepatutnya selesa bersara, tetapi masih terus berjuang kerana sayangkan negara dan dengan harapan generasi tinggalannya nanti dapat hidup dengan lebih selesa?
(ShahbudinHusin 02/06/2017)

0

0

votes
Article Rating
Kongsikan artikel ini


NAJIB BAYAR JUTA SANA, JUTA SINI, TAPI KENAPA ADUN BN SENDIRI DIBIARKAN
MUFLIS?

Speaker DUN Kelantan, Abdullah Ya’kub semalam mengisytiharkan Adun BN Nenggiri dalam kawasan Parlimen Gua Musang, Mat Yusoff Abd Ghani hilang kelayakan sebagai wakil rakyat kerana didapati telah muflis.
Ia berikutan surat pemakluman yang diterima daripada Jabatan Insolvensi Malaysia mengenai kebankrapan Mat Yusoff sejak 9 November tahun lalu.
Dengan itu, kerusi DUN Nenggiri kini diisytiharkan kosong, tetapi pilihanraya kecil tidak perlu diadakan kerana sudah melebihi tempoh tiga tahun selepas tarikh pilihanraya umum yang lalu.
Kenapa Adun BN dibiarkan muflis begitu saja tanpa dibantu oleh sesiapa?
Banyak sangatkah hutang yang ditanggungnya yang menyebabkan kemuflisan itu sehingga nasib Mat Yusoff dibiarkan begitu saja dan UMNO lebih sanggup melihat kawasan Nenggiri itu kosong daripada membantu menyelesaikannya?
Sebenarnya bukanlah amalan biasa bagi UMNO dan BN membiarkan begitu saja wakil rakyatnya yang menghadapi masalah kewangan, lebih-lebih lagi jika mengakibatkan kekosongan kerusi kerana ia melibatkan imej dan maruah parti di mata rakyat.
Tetapi, kenapa tidak ada sesiapa yang membantu Mat Yusoff?
Bukankah Najib Razak, Presiden UMNO dan Pengerusi BN disahkan mempunyai banyak wang dan didedahkan pula oleh pelbagai media sanggup membayar jutaan ringgit kepada pelbagai pihak sejak beliau menjadi Perdana Menteri?
Beliau didapati sanggup membayar juta sana, juta sini, juta situ dan juta lagi di sinun, tetapi kenapa Adun BN sendiri tidak mahu dibantu dan dibiarkan muflis begitu saja?
Jika Pengerusi Perhubungan UMNO Kelantan, Mustapha Mohamed sendiri mengakui Mat Yusoff adalah wakil rakyat yang baik, bertanggungjawab dan menjalankan kerjanya dengan baik selama ini, tidakkah mungkin masalah kebankarapan yang dihadapi beliau itu ada kaitan dengan usaha perniagaan bagi menambah beban kewangan bagi menjadikannya seorang wakil rakyat yang berkesan?
Jika begitu, mengapa masalah yang dihadapinya tidak cuba diselidiki dan seterusnya diberikan pertolongan?
Bukankah amat memalukan kerana dalam tempoh tidak sampai setahun sebelum PRU 14 diadakan, UMNO dan BN sudah hilang satu kerusi kerana kebankrapan seorang wakil rakyatnya yang seolah-olah disengajakan?
Di mana duit Najib yang banyak-banyak itu?
Apakah susah sangat membantu cuma seorang wakil rakyatnya yang sedang bermasalah sedangkan sudah banyak juta Najib curahkan kepada pelbagai pihak, termasuk kepada ahli Pas, Nasaruddin Mat Isa, sebagaimana yang didedahkan oleh Rafizi Ramli dalam akuan bersumpahnya?
Jika wakil rakyat sendiri pun tidak dapat diberikan bantuan sewajarnya, bagaimana Najib, UMNO dan BN boleh dipercayai dalam janji-janjinya untuk membantu rakyat?
(ShahbudinHusin 02/06/2017).

0

0

votes
Article Rating
Kongsikan artikel ini


BOLEHKAH SEMPENA RAMADAN INI NAJIB BERSIKAP JUJUR DAN BERKATA BENAR?

Beberapa hari lalu, sempena Ramadan, Najib Razak menyeru umat Islam agar menjaga tutur kata dan mengelak tuduh-menuduh atau menyebarkan fitnah.
Dalam catatan di blognya, beliau berkata umat Islam seharusnya  mengambil peluang untuk menghayati Ramadan yang penuh keberkatan dan keampunan ini.
Beliau seterusnya mengingatkan bahawa tuduhan liar atau menyebarkan fitnah adalah perbuatan yang merugikan serta boleh membawa kepada kemusnahan.
Itu pesan yang dititipkan Najib sebelum Sarawak Report muncul dengan pendedahan beserta beberapa bukti tentang bayaran sebanyak RM9.5 juta melalui akuan peribadinya kepada peguam, Shafee Abdullah yang dilantik kerajaan sebagai ketua pendakwaraya dalam kes liwat 2 membabitkan Anwar Ibrahim.
Dalam kes perlantikan Shafee sebagai ketua pendakwaraya mengendalikan kes itu di Mahkamah Persekutuan, Menteri di Jabatan Perdana Menteri, Nancy Shukri pernah  memberitahu Parlimen pada 11 Mac 2015 bahawa bayaran yang dikenakan kepada peguam berkenaan cuma RM1,000 sahaja.
Dalam mempertahankan perlantikan Shafee itu, Najib turut memberitahu bahawa kes liwat 2 itu tidak melibatkan UMNO, kerajaan atau dirinya, sebaliknya adalah antara Saiful Bukhari selaku pengadu dengan Anwar semata-mata.
Tetapi, dengan pendedahan Sarawak Report bahawa Najib didapati membayar RM9.5 juta kepada Shafee, apakah tujuan wang sebanyak itu dibayar kepada seorang ketua pendakwaraya melalui akuan peribadi Najib sendiri?
Benarkah kes liwat itu hanya semata-mata kes antara pengadu iaitu Saiful dengan Anwar saja?
Jika ia hanya kes yang melibatkan Saiful dengan Anwar, buat apa Najib sanggup membayar sehingga RM9.5 juta kepada Shafee?
Ataukah bayaran itu melibatkan tugas-tugas perundangan lain yang perlu dilakukan oleh Shafee bagi pihak Najib?
Dari segi moral dan pertanggungjawaban, berbanding Shafee yang menerima bayaran lumayan itu, beban untuk bersikap jujur, berkata benar dan berterus-terang adalah lebih memihak kepada Najib yang membuat pembayaran tersebut.
Ia bukan saja kerana kedudukannya sebagai Perdana Menteri, tetapi juga kerana kadangkala Najib terlihat begitu licik bermain dengan kata-kata seperti menasihati rakyat menjaga kata-kata, tidak membuat tuduhan melulu dan mengelakkan fitnah, semata-mata untuk menjelmakan dirinya terlihat suci dan bersih.
Tambahan lagi, wang dalam akuan peribadi Najib itu juga didakwa bersumberkan daripada dana SRC International yang pernah menjadi anak syarikat 1MDB sebelum ia dipindahkan ke Kementerian Kewangan.
Nah…sekarang Sarawak Report sudah tampil dengan beberapa bukti mengenai apa yang dituduhnya dan pelbagai pihak juga sudah pun membuat laporan polis, apakah Najib berani tampil dengan kata-kata yang jujur, benar serta berterus-terang  jika apa yang dituduh oleh Sarawak Report itu sebagai fitnah dan tuduhan melulu?
Beranikah Najib, sempena Ramadan yang mulia ini, di sebalik menyeru dan menasihati rakyat agar menjaga kata-kata, tidak membuat tuduhan melulu atau menyebarkan fitnah, beliau sendiri menunjukkan teladannya terlebih dahulu dengan tampil bersama wajah kebenaran untuk menangkis dakwaan terhadapnya?
Apakah gunanya  jika Najib sekadar menyeru orang lain berbuat kebaikan, tetapi diri sendiri bersifat sebaliknya atau jika ada dakwaan yang disertakan dengan bukti-bukti tertentu, beliau hanya membisu dan membatukan dirinya saja?
Jika nasihat menjaga tutur kata, tidak menuduh melulu dan tidak menyebarkan fitnah itu merupakan suatu kebaikan, apakah kurangnya kebaikan jika Najib berani tampil dengan jujur, berterus-terang dan berkata yang benar dalam soal bayaran RM9.5 juta yang dibuatnya kepada Shafee itu?
(ShahbudinHusin 03/06/2017).

0

0

votes
Article Rating
Kongsikan artikel ini


MENGAPA BOLEH JADI BEGINI?

Walaupun Biro Politik PKR pada 16 Mei lalu telah membuat keputusan semua lantikan politik daripada parti itu dalam kerajaan Kelantan perlu meletakkan jawatan dengan serta-merta susulun keputusan Pas memutuskan hubungan dengan PKR, dilaporkan belum ada yang berbuat demikian sehingga ini.
Ia disahkan sendiri oleh Menteri Besar Kelantan, Ahmad Yaakob yang berkata, “Mereka tidak letak apa-apa jawatan dan setakat ini berjalan seperti biasa.”
Kenapa boleh jadi begini?
Mengapa arahan Biro Politik PKR tidak dihormati oleh ahli-ahlinya sendiri?
Dilaporkan juga Adun PKR Guchil, Mohamad Roslan Puteh memberitahu, sehingga ini semua lantikan politik itu belum meletakkan jawatan kerana masih berlaku rundingan di antara kerajaan negeri dengan PKR pusat berhubung perkara itu.
Rundingan apa lagi?
Perlu apa berunding lagi sedangkan Biro Politik PKR sudah membuat arahan yang jelas mengenainya dan Pas pula sudah memutuskan hubungan dengan PKR?
Apakah dalam hal ini Biro Politik PKR perlu membuat arahan sekali lagi atau  di mata rakyat, PKR pun akhirnya dilihat tidak jauh berbeza dengan Pas juga?
(ShahbudinHusin 04/06/2017).

0

0

votes
Article Rating
Kongsikan artikel ini


KUCING LEBIH PENTING DARIPADA RAKYAT?

Pendedahan laman web Sarawak Report pada 31 Mei yang mendakwa wang berjumlah RM 9.5 juta dari syarikat SRC International telah disalur Perdana Menteri Dato’ Sri Najib Razak ke dalam akaun peribadi peguam UMNO Tan Sri Shafee Abdullah amatlah berat dan menimbulkan pelbagai persoalan.
Namun saya kesal kerana sehingga ke hari ini Dato’ Sri Najib dan Tan Sri Shafee masih belum menjawab dakwaan tersebut.
Setakat ini, rakyat Malaysia hanya mendengar alasan remeh yang diberi menteri Dato’ Seri Nazri Aziz. Ini amat tidak memadai, kerana persoalan pokok tidak terjawab, iaitu mengapa dana dari SRC International ini berada di dalam akaun peribadi Dato’ Sri Najib dan mengapa RM 9.5 juta dipindahkan ke dalam akaun peribadi Tan Sri Shafee.
Tanpa jawapan jelas dan tepat dari Najib, dakwaan ini menimbulkan tandatanya apakah dana ini berkait kes Fitnah 2 terhadap Datuk Seri Anwar Ibrahim, dan apakah ada mana-mana individu berkait dengan kes Fitnah 2 yang menerima wang dari Najib serupa yang diterima Shafee.
Pada masa yang sama, dakwaan ini menimbulkan persoalan sama ada Najib telah melanggar Akta Pencegahan Pengubahan Wang Haram (AMLA 2014).
Oleh itu, saya dan pimpinan Pakatan Harapan akan membincangkan isu ini pada Mesyuarat Majlis Presiden Pakatan Harapan pada 9hb Jun, termasuk langkah-langkah perundangan yang boleh diambil untuk memastikan kebenaran akan muncul juga akhirnya.
Datuk Seri Dr Wan Azizah Wan Ismail
Ketua Pembangkang
Presiden KEADILAN
Ulasan Blog –
Sudah masuk hari kelima sejak Sarawak Report mendedahkan tentang pembayaran sejumlah RM9.5 juta kepada peguam Shafee Abdullah yang dilantik mengetuai pasukan pendakwaan dalam kes rayuan liwat 2 Anwar Ibrahim yang menyebabkan timbulnya tuntutan agar Najib Razak tampil memberi jawapan serta disusuli beberapa laporan polis mengenainya, namun sehingga ini Perdana Menteri kekal dengan sikap membisunya.
Di mana sikap ketelusan dan rasa tanggungjawab beliau kepada 31 juta rakyat Malaysia yang masih tertanya-tanya motif pembayaran tersebut?
Di mana juga benarnya ampuan seorang ahli MT UMNO dari Pahang yang berkata mereka berbangga dengan Najib yang begitu telus dalam memimpin parti dan negara jika sehingga hari ini beliau masih membatukan dirinya?
Malah, di ketika rakyat menanti-nanti jawapannya itu, dalam salah satu tweetnya semalam, Najib nampaknya lebih ghairah berkongsi cerita tentang kucingnya yang menjeling tidak mahu diganggu tidur pada petang hari minggu.
Adakah berkongsi cerita tentang kucingnya yang bernama Kiky lebih penting daripada menjawab isu semustahak melibatkan wang RM9.5 juta?
Apakah wajar bagi seorang Perdana Menteri, di ketika tuntutan untuk beliau membuka mulut tentang isu yang lebih mendesak, sebaliknya lebih seronok mengutamakan tentang kucingnya yang menjeling?
Cuba perhatian jelingan mata kucing itu, apakah yang boleh ditafsirkan mengenainya?
Adakah kucing itu pun seperti menuntut supaya Najib menjawab isu berkenaan daripada sibuk mengambil gambarnya dan kemudian berkongsi mengenainya di media sosial?
(ShahbudinHusin 05/06/2017).

0

0

votes
Article Rating
Kongsikan artikel ini


SIAPA CALON KETUA PEMBANGKANG SELEPAS UMNO TUMBANG?

Meskipun Pakatan Harapan masih perlu berunding untuk menentukan siapa calon Perdana Menteri sebaik gabungan itu mengambil alih kerajaan selepas PRU 14 nanti, hakikat yang nyata ialah mereka tidak ketandusan pemimpin yang layak.
Sementara menunggu Anwar Ibrahim dibebaskan daripada penjara, calon yang layak tidak sukar dicari. Ada Tun Mahathir Mohamad, Dr. Wan Azizah Wan Ismail, Muhyiddin Yassin, Azmin Ali, malah Mohamad Sabu tidak kurang layaknya juga.
Ia berbeza dengan UMNO dan BN yang hanya bergantung semata-mata kepada Najib Razak. Walaupun Najib dibelenggu skandal kewangan paling buruk di muka bumi ketika ini, mereka tiada pilihan selain perlu terus mempertahankannya.
Tidak ada yang berani menaikkan nama lain selain Najib sebagai bakal Perdana Menteri. Jika Zahid Hamidi mahu dinaikkan, puak Hishammuddin akan membantah dan jika Hishammuddin pula dinaikkan, penyokong Zahid pasti akan “melompat”.
Kiranya nama Khairy Jamaluddin cuba-cuba mahu disebut, tidak kurang yang akan membantah berikutan rekod lamanya semasa menjadi “ketua budak tingkat 4” kepada Tun Abdullah Badawi yang menyebabkan sebahagian besar masalah UMNO dan negara hari ini adalah berpunca daripadanya.
Mahu tidak mahu, seburuk mana pun Najib di mata rakyat dan dunia, UMNO dan BN tidak ada pilihan.
Malah, dengan kecenderungan rakyat menolak UMNO dan BN terus membuak-buak, mereka seolah-olah reda untuk kalah dan hilang kuasa bersama-sama dengan Najib.
Apa jadi setelah kalah nanti?
Siapa bakal Ketua Pembangkang daripada BN ketika itu?
Masihkah Najib dipercayai untuk memikul tugas sebagai Ketua Pembangkang atau beliau akan lebih dipersalahkan sebagai punca utama kepada kekalahan?
Najib sendiri bagaimana, adakah beliau masih bernafsu untuk berjuang demi agama dan bangsa atau lebih dulu akan berpindah ke luar negara bersama keluarganya?
Atau Zahid Hamidi, Hishammuddin mahu pun KJ sedia memikul peranan Ketua Pembangkang itu?
Jika di antara bertiga itu menjadi Ketua Pembangkang, mampukah mereka menghidupkan kembali peluang UMNO dan BN untuk berkuasa dalam pilihanraya yang seterusnya?
Mampukah mereka dalam keadaan tiada lagi kuasa untuk berhadapan dengan Pakatan Harapan yang di dalamnya terbaris tokoh-tokoh hebat seperti Tun Mahathir, Anwar, Muhyiddin, Lim Kit Siang, Mukhriz, Azmin, Mohamad Sabu, Tony Pua, Rafizi Ramli, Salahuddin Ayub, Nurul Izzah dan ramai lagi?
Adakah lagi pemimpin UMNO lain yang layak jadi Ketua Pembangkang?
Ketika itu, sementara Pakatan Harapan mungkin lebih mudah mencapai konsensus untuk memilih siapa calon Perdana Menteri, UMNO dan BN sebaliknya turut terkial-kial untuk menentukan siapa yang layak jadi Ketua Pembangkang.
Siapa lebih malu?
Untuk itu, apa kata jika daripada sekarang UMNO dan BN mula memikirkan siapa patut jadi Ketua Pembangkang?
(ShahbudinHusin 04/06/2017).

0

0

votes
Article Rating
Kongsikan artikel ini


LAGI PENDEDAHAN TENTANG WANG 1MDB JAM 1.30 PETANG INI – NAJIB
DIPERSILAKAN TERUS MEMBISU

Saya memerhatikan bagaimana Dato’ Seri Najib Tun Razak tidak memberi sebarang maklum balas apabila laman Sarawak Report menyiarkan laporan bagaimana sejumlah wang RM9.5 juta telah dibayar kepada peguam Tan Sri Shafee Abdullah dari akaun peribadi beliau (Najib), yang disyaki menerima dana 1MDB dan syarikat-syarikat berkait dengannya.
Sementara pendedahan itu akan terus mendapat liputan meluas, saya merasakan Dato’ Seri Najib akan berdiam diri dengan harapan berita-berita itu akan mati begitu sahaja.
Beliau mungkin lupa bahawa sebelum pembayaran sebanyak RM9.5 juta itu dibuat dalam bulan September 2013 dan Februari 2014, Dato’ Seri Najib pernah membayar peguam-peguam beliau dari akaun peribadi (yang disiasat oleh Suruhanjaya Pencegahan Rasuah Malaysia, SPRM kerana dituduh menerima dana dari 1MDB) dalam tahun 2011 lagi.
Oleh itu, bukanlah satu perkara yang baru atau mengejutkan bagaimana Dato’ Seri Najib boleh menggunakan dana 1MDB yang masuk ke akaun peribadi beliau untuk digunakan membayar peguam-peguam yang menguruskan kes-kes Dato’ Seri Najib yang melibatkan musuh-musuh politik beliau.
Dengan kata lain, bukan sahaja dana rakyat masuk ke akaun peribadi beliau, dana itu digunakan pula untuk berhadapan dengan pemimpin pembangkang di mahkamah.
Saya akan mendedahkan esok bagaimana sejumlah wang yang masuk ke akaun peribadi Dato’ Seri Najib (yang disiasat oleh SPRM kerana dipercayai wang 1MDB) telah dibayar kepada peguam dalam kes yang bersabit dengan pemimpin pembangkang dalam tahun 2011.
Sementara itu, saya menyeru Dato’ Seri Najib supaya berterus terang sahaja dengan menyatakan peguam-peguam yang telah dibayar menggunakan wang yang masuk ke dalam akaun-akaun yang disiasat SPRM; kerana punca dana itu dipercayai dari 1MDB.
Jika beliau terus berdiam diri sedangkan bukti ditunjukkan satu persatu, itu hanya akan terus mengukuhkan keyakinan rakyat bahawa beliau mengamalkan politik “cash is king” sehinggakan peguam-peguam pun dibayar menggunakan wang dari akaun-akaun yang disiasat berhubung skandal 1MDB.
Sidang media saya akan diadakan pada jam 130 petang esok
(hari ini)
dan disiarkan secara langsung melalui akaun Facebook Page saya.
RAFIZI RAMLI
AHLI PARLIMEN PANDAN
NAIB PRESIDEN KEADILAN
Ulasan Blog –
Maka, jangan ke mana-mana dan luangkanlah masa jam 1.30 petang ini untuk kita sama-sama mengetahui ke mana lagi wang yang dipercayai berasal daripada 1MDB disalurkan.
Seperti dalam banyak pendedahan sebelum ini, Najib Razak tidak perlu memberikan reaksi apa-apa dengan apa yang didedahkan nanti. Beliau dipersilakan untuk terus diam dan membisu seperti selalu.
Malah kucingnya, Kiky pun tidak perlu mengiau kepadanya. Cukup sekadar menjeling seribu makna saja.
Sekali lagi, kepada yang sayangkan negara dan ingin kleptokrasi tidak wujud lagi selepas PRU 14, jangan ke mana-mana jam 1.30 petang ini serta kemudian pakat-pakat menyebar, menyedar dan memahamkan kepada orang-orang yang dekat mengenai apa yang bakal didedahkan nanti.
(ShahbudinHusin 06/06/2017)

0

0

votes
Article Rating
Kongsikan artikel ini


SAMPAI BILA NAJIB BOLEH TERUS MEMBISU?

Semakin hari semakin banyak desakan agar Najib Razak tampil menjelaskan mengenai bayaran sebanyak RM9.5 juta daripada akaun bank peribadinya kepada peguam Shafee Abdullah yang dilantik mengetuai pasukan pendakwaan dalam rayuan kes liwat 2 membabitkan Anwar Ibrahim.
Selain kenyataan demi kenyataan oleh pemimpin politik, laporan polis mengenai perkara itu turut  bertambah hari demi hari.
Malangnya, sementara Najib sebagai pemberi dan Shafee sebagai penerima terus diam membisu, agensi-agensi penguatkuasa seperti polis, SPRM, Bank Negara dan LHDN pun turut membisu sama.
Bagi Najib, jika dakwaan Sarawak Report itu tidak benar dan palsu, mengapa setelah menjangkau hari kelima sejak pendedahan itu dibuat, beliau masih lagi mendiamkan diri sedangkan ia hanya memerlukan jawapan mudah  “ya” atau “tidak” saja daripadanya?
Bagi Shafee pula, sebagai peguam kanan yang terkenal, kenapa beliau masih senyap tanpa sebarang reaksi sedangkan lebih senang baginya mengeluarkan  surat saman jika didapati dakwaan Sarawak Report itu tidak benar atau berupa fitnah semata-mata?
Bagi Bank Negara, adakah mereka tahu mengenai pembayaran yang dibuat daripada akaun peribadi Najib kepada Shafee pada September 2013 dan Februari 2014 itu?
Bagi LHDN, adakah cukai telah dibayar berkenaan wang tersebut dan jika tiada cukai dikenakan, apakah pula sebab-sebabnya?
Bagi polis dan SPRM, adakah pembayaran itu dalam pengetahuan dan penyiasatan mereka sebelum ini dan setelah ia terdedah sekarang ini serta disusuli dengan banyak laporan polis mengenainya, adakah mereka sedia melakukan siasatan semula?
Tetapi, kenapa semua pihak masih mendiamkan diri?
Adakah diamnya Najib dan Shafee kerana mereka sedang berfikir dan berbincang untuk mencari jawapan yang paling munasabah untuk diberitahu kepada orangramai?
Atau Najib sebenarnya lebih berharap isu ini akan mati dengan sendirinya melalui peredaran masa atau jika muncul isu lain yang lebih besar?
Apakah selagi Najib membisu, maka agensi-agensi penguatkuasa juga tidak berani berkata apa-apa?
Jika Najib memilih untuk terus membisu, sampai bila beliau boleh melakukannya?
Sehingga ini hanya Nazri Aziz, satu-satunya pemimpin UMNO yang tampil menolak dan tidak percaya bayaran yang dibuat oleh Najib kepada Shafee itu.
Tetapi, adakah kata-kata Nazri boleh dipercayai atau beliau tahu semua perkara berkaitan Najib?
Selebihnya, kenapa semua pemimpin UMNO dan kerajaan juga diam membisu?
Apakah pilihan yang ada pada rakyat jika Najib dan semua yang lain tidak tampil dengan jawapan sampai ke akhirnya?
Sediakah kita menerima pemimpin yang bisu untuk terus mengetuai dan memimpin negara ini?
Kecuali jika kita tidak sama-sama bisu atau perut sesak dengan dedak, jawapannya pasti sudah ada dalam hati setiap  kita.
(ShahbudinHusin 05/06/2017)

0

0

votes
Article Rating
Kongsikan artikel ini


BUKANKAH LEBIH MUDAH SEPERTI INI?

Dua peguam yang didakwa oleh Rafizi Ramli menerima bayaran RM325,188 daripada Najib Razak yang dipercayai bersumberkan dana SRC International dengan pantas mengakui perkara itu, tetapi menjelaskan mereka tidak mengetahui punca wang tersebut.
Ghazi Ishak dan Salehuddin Saidin masing-masing memberitahu sebuah portal

dalam perbualan telefon berasingan bahawa pembayaran RM325,188 itu telah diagihkan antara mereka dan dua firma guaman yang lain.
Bayaran tersebut adalah sebagai yuran guaman untuk mengenepikan sapina kepada Najib untuk tampil memberi keterangan dan disoal-balas semasa perbicaraan kes liwat II yang membabitkan Anwar Ibrahim.Bagaimanapun, kedua-dua peguam itu menafikan sebarang pengetahuan bahawa wang berkenaan adalah berkaitan dengan SRC International”Pada masa itu, saya fikir Najib tandatangan cek itu sendiri, ia tidak datang daripada mana-mana syarikat,” kata Ghazi.Salehuddin pula berkata “tidak ada sebab untuk beliau mempersoalkan sumber wang itu” dan mereka tidak diwajibkan untuk menjawab soalan itu.Bukankah mudah seperti kedua-dua mereka ini?Pantas untuk tampil dengan pengakuan yang jujur serta berterus-terang menerims bayaran daripada Najib.Sebagai peguam, memang tidak menjadi kesalahan bagi mereka menerima bayaran atas khidmat yang diberikan, apatah lagi menyelidiki punca wang yang diterima daripada pelanggan, tetapi dalam soal ini wibawa Najib tentu saja terus menjadi persoalan.Beliau dilihat dengan mudah dan sanggup membuat pembayaran sebegitu lumayan hanya untuk kes mengenepikan sapina yang dikenakan terhadapnya.Tidakkah tindakan mudah dan sanggup membuat bayaran itu membayangkan betapa mudahnya juga wang itu diperolehi?Adakah jika ia hasil titik-peluh atau tabungan hasil keringat, pembayaran selumayan itu sedia dibayar hanya untuk mengenepikan suatu sapina dan bukan untuk mengelakkan hukuman penjara atau sebagainya?Secara tidak langsung, dengan kepantasan Ghazi dan Salehuddin memberikan reaksinya ini, jawapan daripada Najib sama-sekali tidak lagi diperlukan.Beliau malah boleh terus mendiam dan membisukan dirinya.Namun, tidakkah dalam kes bayaran RM9.5 juta, lebih baik juga jika Shafee Abdullah yang didakwa oleh Sarawak Report menerima wang itu dapat menjadi seberani dan sepantas kedua-dua peguam ini untuk tampil memberi penjelasannya?
(ShahbudinHusin 06/06/2017).

0

0

votes
Article Rating
Kongsikan artikel ini


SAMA SEPERTI ZAKARIA, ISA SAMAD PUN PATUT DICUTIKAN JUGA

Secara tiba-tiba, apa yang disangka hanya ribut kecil akhirnya telah bertukar menjadi taufan dalam FGV, entiti perniagaan milik Felda yang  mana kedua-duanya itu berada di bawah dagu Perdana Menteri, Najib Razak.
Najib telah meletakkan Felda di bawah jagaannya sejak beliau menjadi Timbalan Perdana Menteri lagi, kononnya atas rasa sentimental kerana ia ditubuhkan oleh ayahandanya, Allahyarham Tun Razak.
Namun, realitinya Felda yang didalamnya ada FGV lebih merupakan kenderaan politik bagi Najib kerana kawasan Felda adalah penentu kemenangan kepada 54 kawasan Parlimen di seluruh negara.
Sebelum ini, Felda dipengerusikan oleh Isa Samad, bekas Menteri Besar Negeri Sembilan atas lantikan Najib selepas kemenangan beliau dalam pilihanraya kecil Bagan Pinang dan kemudian di FGV selepas ia disenaraikan,  tetapi kini dipisahkan dengan Shahrir Samad sebagai Pengerusi Felda dan Isa di FGV.
Shahrir yang merupakan Ahli Parlimen Johor Bahru, turut mempunyai pertalian saudara dengan Najib.
Pemisahan itu mungkin bertujuan untuk mengurangkan peranan serta pengaruh Isa yang dibelenggu pelbagai cakap-cakap dan khabar angin tidak enak sejak beliau berada di Felda dan FGV secara sekaligus.
Ribut dalam FGV bermula dengan tindakan Lembaga Pengarah syarikat senaraian awam itu memutuskan agar CEOnya, Zakaria Arshad bercuti atau digantung jawatannya sementara siasatan dilakukan terhadapnya berhubung dapatan daripada laporan audit yang menimbulkan kecurigaan tentang peranannya.
Dipercayai siasatan terhadap Zakaria itu melibatkan urusan perniagaan bernilai jutaan ringgit.
Kata Isa, menjadi proses biasa dalam mana-mana organisasi besar mengarahkan individu yang terbabit dalam sebarang kes agar bercuti bagi memberi laluan untuk memudahkan penyiasatan.
Bagaimanapun, dilaporkan juga penggantungan itu adalah berikutan Zakaria menolak permintaan Isa untuk meletakkan jawatan berhubung dakwaan salah laku yang dikait terhadapnya.
Zakaria, selain mempertahankan dirinya tidak bersalah atas segala dakwaan yang dikaitkan itu dengan memberi hujah segala-galanya mengikut prosedur dan ia juga hanya melibatkan peratusan kecil dari segi kekangan kepada kewangan syarikat, kemudiannya turut tampil meminta SPRM menyiasat secara keseluruhan perjalanan FGV.
Beliau juga menyebut mengenai percubaannya menghalang beberapa urusniaga tidak masuk akal yang melibatkan jutaan ringgit dalam syarikat itu sebelum ini.
Adakah urusniaga yang cuba dihalang Zakaria itu melibatkan campurtangan Isa selaku Pengerusi atau beliau ada kepentingan di dalamnya?
Dalam perkembangan yang agak pantas, SPRM mengakui telah menerima beberapa maklumat mengenai FGV dan akan meneliti sebelum mengambil tindakan lanjut.
Menurut laporan, Timbalan Ketua Pesuruhjaya SPRM, Azam Baki akan meminta Zakaria untuk hadir memberi keterengan dalam tempoh terdekat bagi membantu siasatan.
Dengan kata mudah, ribut yang bertukar menjadi taufan dalam FGV sekarang ini adalah melibatkan kedua-duanya personaliti utamanya, Isa selaku Pengerusi dan Zakaria selaku CEO.
Zakaria sedang dalam proses untuk disiasat dalam urusniaga yang melibatkan wang jutaan ringgit dan beliau juga mendakwa cuba menghalang urusniaga yang diluluskan Lembaga Pengarah yang dipengerusikan Isa yang juga melibatkan jutaan ringgit.
Walau apa istilah, prosedur atau berbalas serangan yang sedang dan akan terus berlaku antara Isa dengan Zakaria sekarang dan di hari-hari mendatang, di lobi serta coffee house hotel dan perbualan selepas solat sunat terawih lebih banyak mengandaikan bahawa kedua-dua mereka itu tidak lain seperti “berebut harta karun” dalam FGV saja.
Maka, apa yang terbaik seterusnya?
Dengan seorang akan disiasat oleh audit dalaman sebelum diputuskan untuk dipecat atau sebaliknya dan dalam masa yang sama SPRM juga bakal menyiasat secara menyeluruh urusniaga FGV, seharusnya kedua-dua mereka yang terbabit, Isa dan Zakaria mesti dicutikan secara bersama.
Dengan SPRM menyiasat secara menyeluruh berkaitan FGV, ia tentu tidak terkecuali akan melibatkan Isa juga.
Hanya dengan merehatkan kedua-dua mereka saja, suatu siasatan yang adil dan tidak memihak dapat dilakukan kepada FGV untuk akhirnya Isa dan Zakaria dapat diadili dengan sebaik-baiknya.
Cuma, beranikah Najib memberi lampu hijau kepada tindakan merehatkan Isa itu?
(ShahbudinHusin 07/06/2017).

0

0

votes
Article Rating
Kongsikan artikel ini


ADAKAH HARI-HARI TERAKHIR ISA DI FGV SUDAH SEMAKIN HAMPIR?

Pantas dan cekap, barangkali itulah ungkapan paling tepat untuk menggambarkan mengenai tindakan SPRM terhadap kemelut yang melanda Felda Global Ventures Holding atau FGV ketika ini.
Baru semalam CEO FGV, Zakaria Arshad diarahkan bercuti sementara untuk berdepan siasatan dalaman sebagaimana yang diumumkan oleh  Pengerusi Lembaga Pengarah syarikat itu, Isa Samad dan kemudian Zakaria pantas bertindak balas dengan mahukan SPRM menyiasat keseluruhan perjalanan urusniaga FGV, tidak sampai 24 jam agensi penguatkuasa anti rasuah itu sudah pun memulakan tindakannya.
Menurut laporan media,  Zakaria dan Isa akan hadir secara berasingan ke pejabat SPRM di Putrajaya petang ini untuk diambil keterangan mereka.
Zakaria dijadualkan hadir memberi keterangan pada jam 2.30 petang, manakala Isa pada jam 5.00 petang.
Dengan ini bermakna, belum pun audit dalaman FGV memulakan penyiasatannya terhadap Zakaria, beliau telah terlebih dahulu berjaya mengheret Isa ke dalam penyiasatan SPRM yang dilaporkannya.
Sudah tentu kehadiran Zakaria lebih dulu ke pejabat SPRM ialah untuk diambil keterangannya berkaitan salah laku Isa sepanjang beliau menjadi Pengerusi FGV, manakala kedatangan Isa pula ialah lebih untuk dilihat bagaimana jawapannya terhadap maklumat-maklumat yang sudah sedia ada di tangan SPRM itu.
Ini berikutan semalam juga Zakaria ada memberitahu beliau sebelum ini cuba menghentikan beberapa pelaburan yang tidak masuk akal yang cuba dibuat oleh FGV.
Dalam keadaan ini, dari segi moralnya Isa sudah pun kalah di tangan Zakaria kerana beliau perlu mengadap SPRM lebih dulu berbanding lawannya itu yang belum lagi berdepan dengan audit dalaman.
Lebih memburukkan lagi moral Isa ialah, sehingga ini belum ada mana-mana pihak yang tampil mempertahankan tindakannya terhadap Zakaria.
Bukan saja semua parti-parti pembangkang bagaikan sepakat berdiri teguh bersama Zakaria, kelompok dalam UMNO sendiri selain lebih ramai yang mendiamkan diri, yang bersuara pula tampak menekan dan  mahukan Isa mengundurkan diri secara baik daripada FGV.
Begitu juga dengan pemain media sosial yang selama ini diketahui pro UMNO, Najib dan kerajaan, tidak ternampak yang tampil bersuara menyokong, mempertahan serta berdiri teguh di belakang Isa.
Isa seolah-olah tiada penyokong dan hanya bersendirian menghadapi kemelut dalam FGV ini.
Kenapa ini berlaku?
Apakah Isa tidak disenangi oleh UMNO sendiri atau terdapat isyarat tidak baik daripada Putrajaya yang tidak lagi memihak kepadanya?
Apakah kesalahan-kesalahan Isa, jika ada, di dalam FGV terlalu sukar untuk dipertahankan sehingga tidak ada mana-mana pihak dalam UMNO yang sudi tampil untuk membela dan mempertahankannya?
Dan adakah dengan adanya siasatan segera lagi pantas oleh SPRM ini menandakan hari-hari terakhir Isa di FGV sudah semakin hampir?
Apa pula pilihan terbaik bagi Isa?
Mahu tidak mahu, Isa sebenarnya mempunyai pilihan yang semakin terhad untuk dirinya. Berkeras untuk melawan hanya mendedahkan lagi dirinya kepada pelbagai kemungkinan yang tidak diingini.
Selain cakap-cakap yang berterusan mengenai penglibatan ahli keluarganya yang tertentu dalam perniagaan di Felda dan FGV sejak dulu, jika kita masih ingat, anak beliau sendiri, Najib Isa pernah diambil keterangannya oleh SPRM pada 2015 lalu berhubung pembelian hotel oleh Felda yang bernilai ratusan juta ringgit di London.
Sumber-sumber lain yang mengetahui pula berkata, terdapat juga ahli keluarga isterinya terlibat sama dalam beberapa perniagaan dengan Felda dan FGV selama ini.
Bermakna, jika Isa cuba bertahan dan berkeras dalam kemelut yang ada ini, beliau bukan saja mendedahkan dirinya kepada pelbagai kemungkinan, tetapi juga mungkin masa depan anaknya yang merupakan Exco Pemuda UMNO dan ahli keluarga isterinya kepada penyiasatan, dan tidak mustahil tindakan oleh pihak SPRM.
Pastinya penyiasatan SPRM yang menyeluruh akan menyelongkar segala kecurangan urusniaga yang pernah berlaku selama ini di Felda dan juga FGV.
Maka, berundur dan meletakkan jawatan adalah pilihan terbaik bagi Isa.
(ShahbudinHusin 07/06/2017).

0

0

votes
Article Rating
Kongsikan artikel ini


FAKTA ATAU AUTA?

Entah kenapa, tiba-tiba saja bekas Ketua Polis Negara, Musa Hassan tampil mempertikaikan bayaran RM9.5 juta kepada Shafee Abdullah yang didakwa daripada akaun peribadi Najib Razak seperti yang didedahkan oleh Sarawak Report, baru-baru ini.
Kata beliau, bagaimana bayaran itu boleh dibuat sedangkan akaun peribadi Najib sudah ditutup sejak 2013 lagi?
Sebelum itu, beberapa puak pro Najib turut menggunakan hujah yang sama untuk menafikan bayaran tersebut meskipun Perdana Menteri dan Shafee sehingga ini kekal membisu dan berdiam diri daripada memberi sebarang reaksinya.
Benarkah perkara itu?
Faktanya ialah seperti di atas ini.
(ShahbudinHusin 08/06/2017)

0

0

votes
Article Rating
Kongsikan artikel ini


APA KHABAR MUSA HASSAN, BILA NAK BUAT SIDANG MEDIA SEKALI LAGI?

Apa khabar Musa Hassan, bekas Ketua Polis Negara?
Sudahkah membaca dan meneliti huraian panjang lebar oleh Rafizi Ramli tentang akuan bank Najib Razak yang  mana yang sudah ditutup dan yang mana pula yang masih aktif?
Jika belum, diperturunkan di bawah ini sebahagian daripada huraian tersebut atau jika ingin menelitinya dengan lebih detail beserta bukti-buktinya, sila berkunjung ke blog Rafizi iaitu rafiziramli.com.
Antara fakta penting yang didetailkan oleh Rafizi adalah seperti berikut:-
i. Akaun asal yang digunakan oleh Dato’ Seri Najib untuk menerima pemindahan wang yang besar dibuka dalam pada 13 Januari 2011 dengan no akaun
2112022009694
 atas nama beliau sendiri di AmIslamic Bank Berhad di Ambank Jalan Raja Chulan (dirujuk sebagai Akaun -9694)
ii. Dalam tahun 2011, sebanyak RM304,329,765.75 dana dari luar negara dimasukkan ke Akaun -9694 ini
iii. Dalam tahun 2012, sebanyak RM831,789,454.53 dana dari luar negara dimasukkan ke Akaun -9694 ini
iv. Dalam tahun 2013, sebanyak RM2,081,476,926.00 dana dari luar negara dimasukkan ke Akaun -9694 ini
v. Jumlah terkumpul dana yang dimasukkan ke Akaun -9694 di antara 2011 dan 2013 ialah RM3,217,596,146.28 sebelum sejumlahnya mula dipindahkan balik ke luar negaravi. Di antara 2 Ogos 2013 hingga 23 Ogos 2013, wang dari Akaun -9694 telah dipindahkan beransur-ansur dalam 5 pindahan dengan jumlah setiap pindahan di antara USD55 juta ke USD200 juta. Jumlah keseluruhan yang dipindahkan keluar negara adalah USD620 juta; bersamaan RM2,034,350,000vii. Sebelum penutupan Akaun -9694 dibuat pada 31 Ogos 2013, ada tiga akaun baru yang dibuka atas nama Dato’ Seri Najib pada 31 Julai 2013; iaitu AmPrivate Banking
2112022011880
 (“Akaun -1880”), AmPrivate Banking
2112022011898
 (“Akaun -1898”) dan AmPrivate Banking
2112022011906
 (“Akaun -1906”).viii. Sebelum Akaun -9694 ditutup, bakinya (selepas pemindahan wang sebanyak RM2.034 bilion seperti diterangkan di atas) sebanyak RM162,436,711.80 telah dipindahkan ke Akaun -1880 yang baru dibuka.ix. Antara 27 Ogos 2013 ke 26 Mac 2014, Dato’ Seri Najib memindahkan pula sejumlah RM160 juta dari Akaun -1880 ke Akaun -1906 dan Akaun -1898.Ketiga-tiga Akaun -1880, Akaun -1906 dan Akaun -1898 adalah akaun-akaun yang sama yang terkandung di dalam satu carta aliran dana wang SRC International Sdn Bhd yang mengalir ke akaun Dato’ Seri Najib yang ditunjukkan oleh Peguam Negara, Tan Sri Apandi Ali.Oleh yang demikian, kita boleh sahkan bahawa:1. Wujud tiga akaun yang digunakan oleh Dato’ Seri Najib di antara September 2013 hingga Februari 2014 ketika bayaran RM9.5 juta dibuat kepada Tan Sri Shafee, iaitu Akaun -1880, Akaun -1906 dan Akaun -1898. Bayaran RM9.5 juta itu boleh datang dari mana-mana akaun ini.2. Akaun-akaun -1880, -1906 dan -1898 dibuka sebelum akaun awal iaitu Akaun -9694 ditutup.3. Sejumlah RM162,436,711.80 dari dana 1MDB yang dimasukkan ke Akaun -9694 telah dimasukkan pula ke dalam akaun-akaun yang baru dibuka ini.4. Semasa membuka tiga akaun baru ini, wakil Dato’ Seri Najib yang membuka akaun-akaun itu memaklumkan bank bahawa akaun-akaun ini digunakan bagi tujuan berasingan iaitu: satu untuk dana politik, satu untuk yayasan dan satu untuk lain-lain.5. Ketiga-tiga akaun ini (yang dibuka selepas akaun awal ditutup) juga disiasat oleh SPRM kerana telah menerima dana dari SRC International Sdn Bhd dan digunakan untuk membayar perbelanjaan peribadi Dato’ Seri Najib bagi tujuan membeli belah dan kempen politik, seperti yang saya telah dedahkan sebelum ini.Sekarang bagaimana?Adakah Musa masih berpegang kepada pendirian asalnya yang mempertikaikan pendedahan oleh Sarawak Report berkaitan wang RM9.5 juta yang dibayar oleh Najib kepada Shafee Abdullah dengan mengatakan ia daripada akaun bank yang sudah ditutup atau menyedari maklumatnya tidak begitu tepat?Jika untuk mempertikaikan pendedahan Sarawak Report itu beliau sanggup mengadakan sidang akhbar mengenainya, adakah sekarang setelah ditunjukkan fakta-fakta yang sebenar, beliau sedia membetulkannya dengan mengadakan semula satu sidang akhbar yang lain?Apakah sebenarnya yang mendorong Musa mengadakan sidang akhbar untuk mempertikaikan pendedahan oleh Sarawak Report itu sedangkan Najib dan Shafee yang terlibat secara langsung sebagai pemberi dan penerima wang,  masih berdiam diri sehingga ini?Mengapa sebelum mengadakan sidang akhbar itu, Musa tidak memeriksa maklumatnya atau sebagai bekas Ketua Polis Negara, beliau tidak bertanya dengan Ketua Polis Negara sedia ada, Khalid Abu Bakar, SPRM dan lain-lain agensi kerajaan terlebih dahulu?Diharapkan Musa tidak terus berdiam diri dan sebagaimana beliau sanggup mengadakan sidang media sebelum ini, seharusnya beliau juga sanggup tampil sekali lagi – sama ada untuk terus mempertahankan hujahnya atau mengakui kesilapannya.Atau sebagai orang pencen, jika tidak tahu apa-apa dan tiada maklumat secukupnya, lebih baik diam-diam saja daripada bertindak memalukan diri sendiri?
(ShahbudinHusin 09/06/2017)

0

0

votes
Article Rating
Kongsikan artikel ini


BERAPA LAMA LAGI ISA SAMAD MAMPU BERTAHAN?

Tidak lama selepas CEO Felda Global Ventures atau FGV, Zakaria Arshad hadir memberi keterangan di pejabat SPRM di Putrajaya semalam, Pejabat Perdana Menteri pada lewat petangnya mengumumkan perlantikan Idris Jala sebagai pihak berkecuali untuk meneliti penggantungan beliau bersama tiga yang lain.
Idris yang juga Presiden dan CEO Pemandu Associates Sdn Bhd dipertanggungjawabkan untuk meneliti fakta kes itu dan seterusnya mencadangkan jalan penyelesaiannya.
Menteri Kewangan Kedua, Johari Abdul Ghani dalam kenyataan selepas itu memberitahu, penggantungan Zakaria bersama tiga yang lain oleh Lembaga Pengarah adalah sesuatu yang salah.
Kata beliau, keputusan sedemikian tidak boleh dilakukan secara membuta-tuli kerana ia membabitkan risiko kepada pelabur awam dan asing dalam syarikat itu.
Timbalan Perdana Menteri, Ahmad Zahid Hamidi kemudian pula berkata, kedudukan Isa Samad sebagai Pengerusi FGV terserah kepada pemegang saham menentukannya.
Menurut Zahid, Isa dilantik dengan persetujuan Lembaga Pengarah dan kini terserah kepada pihak yang berautoriti membuat keputusan mengenainya.
Pemegang saham majoriti FGV ialah Felda dan Felda dimiliki oleh kerajaan serta diletakkan “di bawah dagu” Najib sejak beliau menjadi Timbalan Perdana Menteri lagi.
Dalam isu bekaitan, Pengerusi Felda, Shahrir Samad selain melahirkan kebimbangan terhadap kemelut yang melanda FGV, turut mengatakan isu yang sedang berlaku sekarang akan lebih mudah ditangani jika ada wakil Felda dalam Lembaga Pengarah FGV.
Katanya, beliau hairan mengapa permohonan Felda selama ini untuk menempatkan tiga wakil dalam FGV, masih belum diluluskan.
Untuk rekod, Felda memegang 34 peratus saham dalam FGV dan merupakan pemegang saham majoriti dalam syarikat perladangan itu.
Ketika Isa menjadi Pengerusi Felda dan FGV secara serentak, beliau boleh dianggap mewakili Felda dalam Lembaga Pengarah FGV, tetapi sejak tempatnya sebagai Pengerusi Felda diganti dengan Shahrir, kedudukan wakil Felda dalam syarikat itu sudah tidak wujud lagi.
Terbaru pagi tadi, susulan kehadiran Zakaria ke pejabat SPRM memberi keterangannya petang semalam, seramai 25 pegawai agensi penguatkuasa anti rasuah itu menyerbu Menara Felda yang terletak berhampiran KLCC.
Kehadiran mereka itu dipercayai untuk mengambil beberapa dokumen berkaitan siasatan yang dijalankan terhadap FGV.
Esok lusa, mungkin ada beberapa perkembangan yang tidak terjangka akan terus berlak dan apakah pula cadangan yang bakal dikemukakan oleh Idris Jala kepada Najib nanti?
Akhirnya, berapa lama lagi Isa mampu bertahan dan apakah Najib akan sentiasa memihak kepadanya?
(ShahbudinHusin 08/06/2017).

0

0

votes
Article Rating
Kongsikan artikel ini


KETUA POLIS NEGARA TAK HARUS TOLAK TAWARAN TERBUKA SARAWAK REPORT

Dalam reaksinya berkaitan bayaran RM9.5 juta yang dibuat oleh Najib Razak kepada peguam Shafee Abdullah sebagaimana yang didedahkan oleh Sarawak Report, Ketua Polis Negara, Khalid Abu Bakar menjemput pengendali portal berkenaan, Claire Rewcastle Brown untuk datang ke Malaysia bagi membantu siasatan.
Reaksi Khalid itu secara langsung memberi gambaran bahawa pihak polis mula tergerak hati untuk melakukan siasatan, barangkali bukan saja kerana sudah banyak laporan polis dibuat mengenainya, bahkan sebenarnya itulah juga keinginan majoriti rakyat.
Rakyat hanya ingin melihat kebenaran akhirnya terungkai dan tidak lagi diselindungkan.
Tetapi, untuk Claire datang ke negara ini tentunya agak mustahil kerana ada beberapa waran tangkap terhadapnya atas dakwaan “mengganggu demokasi berparlimen” dan “menyebarkan berita palsu”.
Jika beliau setuju datang ke Malaysia untuk membantu siasatan sebagaimana yang diminta oleh Khalid, pastinya sesampai saja di KLIA sudah ada anggota polis yang akan mencekupnya.
Ia tidak ubah seperti beliau “menyerah lehernya sendiri” kepada pihak polis.
Dengan bersetuju menerima jemputan Khalid itu, belum tentu kehadirannya dapat membantu siasatan, sebaliknya penangkapan dan pendakwaan akan berjalan terlebih dahulu.
Akhirnya, mungkin siasatan tidak akan ke mana-mana.
Lantaran itu, sesiapa pun yang berada di tempat Claire, mereka tidak mungkin akan memenuhi jemputan Khalid itu.
Tetapi Khalid nampaknya telah menunjukkan kepada rakyat keinginan beliau untuk melakukan penyiasatan berhubung dakwaan wang RM9.5 juta yang melibatkan Najib dan Shafee itu.
Dalam itu, jika Khalid kekal dengan keinginan untuk melakukan penyiasatannya, beliau yang sebaliknya kena bersetuju dengan tawaran Claire iaitu pihak polis Malaysia yang kena datang ke UK untuk menemubualnya.
Kata Claire, beliau sedia untuk menjawab apa juga soalan daripada polis Malaysia sekiranya Khalid menghantar anggotanya untuk bertemunya di UK.
Saya juga percaya detektif Bukit Aman tidak sukar mencari jalan untuk berhubung dengan saya sekiranya mereka mahu, katanya lagi.
Selain itu, Claire juga mengatakan maklumat yang didedahkannya selama ini bukanlah rahsia bagi Khalid sebagai salah seorang anggota pasukan petugas khas menyiasat 1MDB kerana “tiada apa yang beliau tidak tahu mengenainya.”
Dokumen berkaitan juga pasti ada di atas mejanya dan beliau memiliki salinannya, walaupun keputusannya sebelum ini….menutup siasatan, tambah Claire.
Namun demikian, sekiranya benar Khalid ingin melakukan siasatan dan membuat perbandingan antara dokumen yang dimilikinya dengan apa yang ada dalam pengetahuan Claire, beliau tidak ada pilihan lain selain segera menghantar anggota polis ke UK bertemu dengan pengendali Sarawak Report itu.
Segala-galanya kini di tangan Khalid kerana Claire sudah membuat tawaran terbuka untuk membantu siasatan, tetapi ia mesti dilakukan di UK, bukan di Malaysia.
Khalid tiada alasan untuk menolak tawaran Claire jika beliau masih kekal dengan keinginan yang sama untuk melakukan penyiasatan dan memberitahu kebenaran kepada 31 juta rakyat Malaysia tentang wang RM9.5 juta itu.
Selebihnya, bank yang terlibat, Najib dan Shafee – semuanya ada di Malaysia dan tidak sukar untuk melakukan penyiasatan.
Sediakah Khalid berbuat demikian?
(ShahbudinHusin 09/06/2017)

0

0

votes
Article Rating
Kongsikan artikel ini


MENGEKALKAN BN YANG PADU LEBIH BAHAYA DARIPADA MEMILIH PH YANG TIDAK
BERSATU

Kata mereka yang ragu, Pakatan Harapan tidak boleh dipilih sebagai kerajaan kerana tiada parti yang dominan dan tidak tahu siapa ketua dalam gabungan itu.
Juga kata yang ragu, Pakatan Harapan tidak boleh jadi kerajaan yang baik kerana mereka selalu berbalah dan sukar mencapai kata sepakat, waima dalam perkara yang mudah.
Lagi kata yang ragu, Pakatan Harapan adalah gabungan yang tidak kukuh dan tidak mungkin mampu memberi khidmat yang baik kepada rakyat.
Lagi-lagi kata yang ragu, lebih baiklah kita kekalkan UMNO dan BN daripada memilih Pakatan Harapan yang selalu celaru serta tidak keruan hala tuju.
Benarkah begitu?
Pemilihan kerajaan adalah berkaitan kehidupan masa depan. Baik kerajaan yang dipilih, maka terang dan terbukalah laluan untuk membina kehidupan.
Jika masih ada yang sukar dan ragu dalam membuat pilihan dalam pilihanraya akan datang, pertimbangkan dulu fakta-fakta ini:-
– siapa yang hilangkan duit rakyat dalam kes 1MDB dan rakyat menanggung bebannya?
– siapa yang mencekik poket rakyat dengan cukai GST sambil menabur janji “harga barang akan turun kerana GST”?
– siapa yang mengurangkan bajet pendidikan dan kesihatan?
– siapa yang menyebabkan ekonomi merudum dan angka-angka yang selalu ditunjukkan hanya bagai jenaka, sedangkan rakyat tidak merasa apa-apa?
– siapa yang menghapuskan subsidi atas nama rasionalisasi?
– siapa yang menyerah banyak kontrak, menjual tanah, pelabuhan dan segala macam yang lain kepada China?
– siapa yang menyebabkan kehidupan dan poket rakyat terus terjejas, tetapi yang diberi bukan penyelesaian, sebaliknya cuma dekoder untuk melekakan?
– siapa yang menyebabkan hutang negara mencecah hampir 1 trilion sehingga setiap bayi yang lahir, bukan cahaya kehidupan, tetapi hutang yang lebih dulu menunggu?
Adakah Pakatan Harapan yang celaru dan tidak bersatu melakukan semua perkara di atas itu?
Apa guna memilih BN yang lebih bersatu dan padu, tetapi mereka juga “bersatu dan padu” dalam merompak kekayaan negara dan meninggalkan sengsara buat rakyat jelata?
Bayangkan pula akan berlaku seterusnya jika BN yang “bersatu dan padu”  itu dikekalkan lagi kuasanya?
Pakatan Harapan, ambil saja contoh di Selangor dan Pulau Pinang, sebelum menang pada piliharaya 2008 dulu, memang mereka tidak menamakan siapa jadi bakal jadi ketua dan bagaimana bentuk kerajaan yang akan dibina.
Tetapi, lihat bagaimana hasilnya hari ini?
Adakah rakyat Selangor dan Pulau Pinang lebih derita?
Bandingkan pula dengan Kedah, Negeri Sembilan atau Melaka misalnya, adakah ketiga-tiga negeri itu terlalu berbeza dengan Selangor dengan Pulau Pinang?
Berapa rezab yang ada di negeri-negeri berkenaan dan berapa bonus yang mampu mereka bayar untuk kakitangan awamnya?
Hakikatnya, memang Pakatan Harapan ada masalah tertentu dan tidak sebaik BN dari segi bersatunya mereka, tetapi apabila kuasa diperolehi, mereka tahu bagaimana menguruskannya dan keutamaan terhadap rakyat tetap agenda nombor satu.
Lebih-lebih lagi Pakatan Harapan juga mempunyai ramai barisan pemimpin yang berpengalaman yang jauh lebih dipercayai berbanding Najib Razak dan Zahid Hamidi dalam menguruskan negara ini.
BN memang dilihat bersatu, tetapi mereka juga bahaya kepada masa depan rakyat. Pakatan Harapan mungkin kurang berpadu dan ada masalah tertentu, namun tidak bersatu dan kurang berpadunya mereka itu menyebabkan mereka tiada masa untuk merompak harta dan kekayaan negara.
(ShahbudinHusin 10/06/2017).

0

0

votes
Article Rating
Kongsikan artikel ini


ISA MENANG, ZAKARIA KECUNDANG?

Dalam ulasannya mengenai kemelut FGV sebagaimana yang dijanjikannya semalam,  Najib Razak mahu segala-galanya diselesaikan pada Ramadan ini juga atau sebelum tibanya sambutan Hari Raya.
Beliau seterusnya memberi panduan penyelesaian mesti berasaskan tiga perkara – dilakukan mengikut undang-undang syarikat, selaras dengan prinsip urus tadbir yang baik dan mesti melalui proses yang adil.
Apa makna kata-kata Perdana Menteri itu?
Semalam blog ini, berdasarkan sumber-sumber yang boleh dipercayai diberitahu bahawa siasatan dalaman terhadap CEO FGV, Zakaria Arshad sudah pun selesai dan lanjutannya satu surat tunjuk sebab akan dikeluarkan terhadapnya pada Selasa, 13 Jun ini.
Beliau dijangka diberi tempoh seminggu untuk menjawab surat tunjuk sebab itu.
Zakaria akan diberi peluang menjawab tuduhan-tuduhan terhadapnya berhubung urusniaga Safitex, sebuah syarikat Afghanistan yang berpangkalan di Dubai dengan Delima Oil Products, anak syarikat FGV sehingga menyebabkan syarikat itu menanggung hutang tertunggak yang besar.
Kedudukan beliau selepas itu akan ditentukan oleh Lembaga Pengarah FGV yang dipengerusikan oleh Isa Samad berdasarkan jawapannya terhadap surat tunjuk sebab itu.
Zakaria bersama tiga yang lain sekarang ini sedang dicutikan untuk memudahkan siasatan dalaman dijalankan terhadapnya.
Pada petang semalam juga, Zakaria yang sebelum ini berkeras tidak mahu berundur, malah mencabar akan membawa ke mahkamah jika beliau dipecat, ternampak sudah mula mengendur.
Katanya, beliau sedia berhenti jika diminta oleh Perdana Menteri.
Jika  dikaitkan dengan apa yang sedang dilakukan Isa iaitu melakukan siasatan dalaman dan kemudian mengeluarkan surat tunjuk sebab kepada Zakaria pada Selasa ini, ia sebenarnya selari  dengan keinginan Najib agar kemelut FGV dapat diselesaikan dalam bulan Ramadan atau sebelum tibanya sambutan Aidil Fitri pada 25 Jun depan.
Malah, proses yang telah, sedang dan akan dilakukan oleh Lembaga Pengarah FGV terhadap Zakaria juga dilihat bertepatan dengan tiga perkara yang dinyatakan Najib iaitu mengikut undang-undang syarikat, selaras dengan prinsip urus tadbir yang baik dan melalui proses yang adil.
Dalam erti kata lain, semua tindakan Isa dan Lembaga Pengarah FGV terhadap Zakaria jelas mendapat restu daripada Najib.
Perlantikan Idris Jala sebagai pihak yang berkecuali untuk memberi pandangan mengenai kemelut yang timbul dalam FGV lebih mungkin bersetuju dengan proses tindakan oleh Lembaga Pengarah itu serta mencadangkan pengunduran Zakaria sebagai jalan penyelesaiannya.
Apa pun jawapan Zakaria dalam surat tunjuk sebabnya nanti, peluang beliau untuk terus kekal sebagai CEO FGV barangkali hanya tinggal senipis kulit bawang saja lagi.
Ulasan Najib mengenai kemelut FGV, sama ada tentang ia mahu diselesaikan sebelum Hari Raya atau mesti berasaskan tiga perkara yang disebutkannya, ia adalah bayangan beliau  memihak kepada Isa, meskipun lebih banyak pihak menuntut bekas Menteri Besar Negeri Sembilan itu diundurkan berbanding Zakaria.
Tidak mustahil juga Zakaria akan mengambil keputusan berhenti lebih awal sebelum pun beliau menjawab surat tunjuk sebab terhadapnya berdasarkan penilaian yang dicadangkan oleh Idris Jala nanti.
Ini kerana suara Idris dalam kes FGV ini adalah suara yang mewakili keinginan Perdana Menteri dan Zakaria juga sudah menyatakan sedia berhenti jika diminta oleh Perdana Menteri.
Sama ada berdasarkan keputusan Lembaga Pengarah FGV berasaskan jawapan kepada surat tunjuk sebab yang memungkinkan penamatan kontrak atau cadangan oleh Idris Jala yang menyebabkan Zakaria sedia mengundurkan diri, segala-galanya akan berakhir sebelum Aidil Fitri.
Akhirnya Isa menang, Zakaria kecundang.
(ShahbudinHusin 11/06/2017)

0

0

votes
Article Rating
Kongsikan artikel ini


SIASATAN DALAMAN SELESAI, CEO FGV AKAN DIBERI SURAT TUNJUK SEBAB SELASA
INI?

Siasatan dalaman terhadap CEO FGV, Zakaria Arshad berhubung urusniaga mencurigakan antara Safitex dengan Delima Oil Products Sdn Bhd sudah pun selesai dan keputusannya satu surat tunjuk sebab akan dikeluarkan terhadapnya.
Lembaga Pengarah FGV difahamkan sudah memperakukan dapatan siasatan dalaman itu dan bersetuju mengeluarkan surat tunjuk sebab kepada Zakaria untuk beliau menjawab tuduhan-tuduhan yang dikenakan terhadapnya.
Surat tunjuk sebab itu akan diberikan kepada Zakaria pada Selasa, 13 Jun ini.
Kewujudan sesuatu yang tidak kena dalam urusniaga antara Safitex dengan Delima Oil diperolehi melalui laporan tahunan audit FGV iaitu PriceWater House dan ia kemudian dilaporkan kepada Lembaga Pengarah.
Dalam dapatan itu dikatakan hutang tertunggak yang gagal dikutip oleh Delima Oil, anak syarikat FGV daripada Safitex dalam tahun kewangan 2014, 2015 dan 2016 sudah mencecah angka melebihi RM50 juta.
Dalam isu hutang tertunggak itu, bukan saja kegagalan mengutipnya yang menimbulkan masalah, malah Zakaria yang merupakan bekas Pengarah Urusan Delima Oil pernah mencadangkan agar RM50 juta itu dijadikan hutang lapuk saja oleh FGV.
Melalui dapatan PriceWater House itulah yang kemudian membawa  Isa meminta Zakaria meletakkan jawatan secara baik bagi mengelakkan nama baik FGV terus terjejas.
Bagaimanapun Zakaria menolak permintaan Isa itu dan dengan tergesa-gesa menulis surat kepada Isa dengan salinannya kepada pelbagai pihak yang lain untuk mempertahankan dirinya, meskipun ketika itu belum lagi sebarang tuduhan secara rasmi ditujukan kepadanya.
Lembaga Pengarah FGV kemudian memutuskan untuk menggantung tugas Zakaria bersama tiga yang lain sementara menunggu siasatan dalaman dijalankan terhadapnya.
Panel siasatan dalaman oleh sebuah syarikat audit bebas dengan dibantu oleh pihak guaman yang dilantik oleh FGV hanya diwujudkan setelah Zakaria berkeras tidak mahu meletakkan jawatannya berdasarkan keraguan sesuatu yang tidak kena dalam laporan audit PriceWater House berhubung urusniaga Safitex dengan Delima Oil.
Sebelum ini, Pengerusi FGV, Isa Samad ada memaklumkan kepada media bahawa satu surat tunjuk sebab akan dikeluarkan kepada Zakaria berhubung urusniaga Safitex dengan Delima Oil yang menyebabkan syarikat itu menanggung kerugian besar.
Kata beliau, surat tunjuk sebab itu akan dikeluarkan sebaik saja siasatan dalaman selesai menjalankan tugasnya.
Kita ikut prosedur dan Lembaga Pengarah FGV akan menentukan kedudukan Zakaria berdasarkan jawapannya dalam surat tunjuk sebab itu nanti, katanya sebagaimana dipetik pada 8 Jun lalu.
Dalam pada itu, berhubung siasatan dan pengambilan dokumen oleh SPRM di Menara Felda pada 8 Jun lalu yang mengambil masa selama kira-kira 8 jam dan melibatkan 40 anggota, sumber-sumber memberitahu serbuan hanya dilakukan di pejabat CEO saja.
Pegawai SPRM dikatakan langsung tidak naik ke tingkat di mana pejabat Pengerusi FGV terletak, walaupun ketika itu Isa dilaporkan berada di pejabatnya.
Ini bermakna, berkotak-kotak dokumen yang dirampas oleh SPRM adalah daripada pejabat Zakaria, bukan daripada pejabat Isa.
Ketika kunjungan Idris Jala ke Menara Felda pada hari yang sama dengan serbuan SPRM setelah dilantik oleh Pejabat Perdana Menteri untuk menangani kemelut yang sedang berlaku dalam FGV, antara yang turut ditemuinya ialah Isa sendiri.
Dalam pertemuan itu, Isa difahamkan turut memberikan beberapa dokumen berkaitan Zakaria dan tindakan yang diambil oleh Lembaga Pengarah FGV kepada Idris untuk membantu tugas yang sedangkan dijalankannya.
Sumber itu juga memberitahu, Isa langsung tidak terganggu dengan pelbagai laporan media terhadapnya kerana tahu apa yang sedang dilakukannya dan sentiasa memberi laporan setiap perkembangan kepada  “orang atasan” yang berhak tahu mengenai kemelut FGV itu.
(ShahbudinHusin 10/06/2017)

0

0

votes
Article Rating
Kongsikan artikel ini


PAS OH PAS….

Apa masalah Pas sebenarnya?
Adakah Pas masih keliru tentang keperluan menukar kerajaan yang sedang dipimpin Najib Razak sekarang ini, meskipun jika kita bertanya kepada 10 rakyat, tujuh atau lapan daripadanya tidak lagi berkenan dengan UMNO dan BN?
Kalau Pas merasakan menukar kerajaan belum tentu membawa kebaikan, apakah jaminan bahawa mengekalkan lagi kerajaan yang sedang dipimpin oleh Najib yang dikenali sebagai kleptokrasi ini tidak membawa lebih banyak keburukan kepada rakyat dan negara?
Antara keburukan yang sudah nyata dengan kebaikan yang belum pasti, yang mana patut ditolak dahulu?
Jika benar menukar kerajaan belum tentu membawa kebaikan, kenapa Pas sendiri tidak mengumumkan secara terbuka sokongannya kepada UMNO dan BN yang sedang bergelut untuk mempertahankan kerajaannya daripada dijatuhkan?
Bukankah lebih baik dan “lebih jantan” jika Pas nyatakan saja sokongan terbuka atau umumkan bergabung terus dengan UMNO jika merasakan menukar kerajaan tidak membawa kebaikan?
Kenapa Pas perlu berselindung di sebalik blok ketiga dan Gagasan Sejahtera jika benar kerajaan yang ada lebih diyakini boleh membawa kebaikan?
Kenapa agaknya sejak bersendirian ini, Pas semakin caca-marba, tidak ketahuan dan tidak menentu hala tujunya?
Pas oh Pas…mengapa begitu malang nasibmu?
(ShahbudinHusin 12/06/2017)

0

0

votes
Article Rating
Kongsikan artikel ini


APA BEZANYA NAZRI AZIZ DENGAN AHMAD MASLAN?

Dalam barisan kabinet, Nazri Aziz bukanlah dikenali sebagai menteri yang baik, boleh diteladani atau memiliki ciri-ciri kepimpinan terpuji, tetapi lebih dicop sebagai menteri yang samseng, celupar, kasar dan selalu memandang rendah kepada orang lain.
Selalu kedengaran beliau membangga diri  –  “saya menteri, saya lebih besar daripada dia”, “saya sudah 17 tahun menjadi menteri”, “saya lebih lama jadi menteri berbanding dia, ” saya menteri, dia cuma timbalan menteri”,  “dia tu budak mentah” dan macam-macam lagi ungkapan yang senada dengannya.
Dalam isu cukai pelancongan yang dipertikaikan oleh seorang menteri Sarawak, Abdul Karim Rahman Hamzah, Nazri sekali lagi dengan kasar membidas menteri berkenaan sebagai “menteri setahun jagung” sambil meneruskan kekasarannya, “jangan banyak cakaplah”.
“Saya jadi menteri bukan setahun dua, banyak tahun dah. Dia menteri baru, menteri BN, janganlah tunjuk lagak sangat.
“Jumpa saya, awak tu menteri baru lagi, menteri setahun jagung. Jangan cakap banyaklah,” demikian antara lontaran kata-kata yang keluar daripada mulut Nazri.
Nasib baik Nazri belum berbalah dengan Zahid Hamidi yang sekarang menjadi Timbalan Perdana Menteri, jika tidak barangkali akan terpacul juga bidasannya, “jangan banyak cakaplah, saya lebih lama jadi menteri daripada awak.”
Dengan sikap Nazri yang selalu berbangga dengan jawatan menteri atau senioritinya itu, beliau sebenarnya tidak jauh berbeza pun dengan Ahmad Maslan yang pernah menunjukkan pencapaian akademiknya sebelum ini berikutan beberapa kali didapati “tidak cerdik” dalam mengeluarkan kenyataan.
Apakah bezanya Ahmad Maslan yang gagal menjawab hujah dengan menunjukkan kelulusan akademiknya berbanding Nazri yang juga tidak mampu menjawab persoalan daripada seorang menteri negeri Sarawak,  tetapi berbangga, “saya jadi menteri bukan setahun dua, awak tu baru setahun jagung.”
Susulan kenyataan Nazri yang dianggap kasar, tidak wajar serta mencerminkan semangat BN oleh beberapa pemimpin Sarawak, kerajaan negeri dalam tindakan pantasnya kemudian bertindak menarik diri daripada Lembaga Pelancongan Malaysia, berkuatkuasa serta-merta.
Meskipun alasan yang diberikan ialah kerana penyertaan dalam lembaga itu menyebabkan pertindihan tigas dan peranan dengan Lembaga Penggalakan Pelancongan Sarawak, hakikatnya kerajaan negeri pimpinan Abang Johari Abang Haji Openg jelas terguris hati dan terluka keculaparan Nazri.
Apa lagi tindak-balas Sarawak selepas ini?
Sedarkah Nazri jika tanpa sokongan daripada Sarawak, beliau mungkin bukan berjawatan menteri ketika ini?
(ShahbudinHusin 12/06/2017).

0

0

votes
Article Rating
Kongsikan artikel ini


INIKAH KONSEP RAKYAT DIDAHULUKAN, PENCAPAIAN DIUTAMAKAN VERSI NAJIB?

PM Najib telah mengumumkan pemberian dekoder percuma kepada 4.2 juta penerima BR1M. Pemberian dan pengunaan dekoder ini adalah sebahagian dari projek peralihan sistem penyiaran dari analog kepada digital.
Harga dekoder tersebut ialah sebanyak RM199. Persoalannya apakah pemberian dekoder percuma dengan kos yang besar boleh membantu menyelesaikan hidup rakyat khususnya 4.2 juta penerima BR1M?
Rakyat kini tertekan dengan kenaikan kos sara hidup akibat dari harga barang keperluan meningkat naik angkara GST, tetapi kerajaan UmnoBN seperti langsung tidak menghiraukan penderitaaan rakyat.
Pemberian BR1M sebanyak RM1200 setahun atau RM3.28 sehari tidak pun dapat merubah kehidupan rakyat yang makin terbeban, inikan pula dekoder yang tidak boleh menjadi juadah berbuka puasa  serta penerima BR1M terpaksa juga menanggung kos pemasangan dengan harga RM180.
Perbelanjaan dekoder percuma yang diberi kerajaan berdasarkan harga RM199 X 4.2 juta bersamaan RM834 juta. Satu angka yang sangat besar tetapi  tidak membantu penerima BR1M keluar dari bebanan hidup yang menghimpit kehidupan mereka sekeluarga.
Jika Malaysia mempunyai PM yang bijak berfikir untuk rakyat sudah tentu dengan RM834 juta itu, Malaysia boleh mendapatkan 18,533 mesin dialisis bagi membantu pesakit buah pinggang yang memerlukan.
Dengan RM834 juta juga Malaysia boleh membiayai pembinaan 27,800 buah rumah bagi orang miskin yang tiada rumah dengan harga RM30 ribu sebuah atau memberi  bantuan RM10 ribu sebuah bagi membaiki 83,400 buah rumah daif di luar bandar.
Kerajaan juga sepatutnya memilih menggunakan wang RM834 juta itu untuk membantu pembiayaan pendidikan  kepada pelajar IPT dari keluarga miskin dan berpendapatan rendah supaya mereka tidak terus terbeban dengan hutang.
Malang untuk Malaysia kerana memiliki PM umpama musang yang akan menghabiskan ayam satu ‘lau’ (reban) dan menteri dari ‘parti kitchen kebinet’ (UmnoBn) yang ‘berotak selut dan belemoih dengan korupsi’.
Rakyat pun rasa pelik apabila lain yang diminta dan diharapkan oleh rakyat lain pula yang diberikan oleh kerajaan.
Dato’ Hj Mahfuz Hj Omar
Ahli Parlimen Pokok Sena.
Ulasan Blog –
Siapa kroni yang dapat projek RM834 juta untuk membekalkan dekoder itu?
Inikah rupa bentuk konsep rakyat didahulukan, pencapaian diutamakan yang selalu dibanggakan oleh Najib Razak?
Mengapa lain yang rakyat harapkan dalam keadaan kos sara hidup terus meningkat ini, tetapi benda lain yang diberikannya?
Siapa pernah pergi ke Pekan, kawasan Parlimen Najib?
Tak usah lihat rumah-rumah di kawasan perkampungan nelayan yang tersorok daripada pandangan umum, lihat saja keadaan rumah di tepi-tepi jalan menuju ke bandar Pekan itu sendiri, bagaimana keadaannya?
Kalau pun  Najib tidak mahu membantu kawasan-kawasan yang diwakili pembangkang, kenapa beliau tidak menggunakan sebahagian peruntukan RM834 juta itu untuk membantu rumah-rumah yang banyak uzur di tepi-tepi jalan di sekitar Pekan, kawasan yang diwakilinya sendiri sejak puluhan tahun lamanya?
Benar-benar gembirakah pengundi Pekan yang tinggal di rumah yang uzur itu dengan hanya diberikan sebuah dekoder, sedangkan kemiskinan mereka akan jadi tontonan yang lebih nyata dalam paparan televisyen digital nanti?
(ShahbudinHusin 13/06/2016).

0

0

votes
Article Rating
Kongsikan artikel ini


APA NASIB ZAKARIA, CEO FGV SELEPAS DIBERI SURAT TUNJUK SEBAB INI?

Sebagaimana yang ditulis dalam blog ini pada 10 Jun lalu bahawa Lembaga Pengarah Felda Global Ventures atau FGV akan menghantar surat tunjuk sebab kepada Zakaria Arshad pada Selasa 13 Jun, perkara itu akhirnya dimaklumkan kepada Bursa Malaysia, hari ini.
Dalam kenyataannya kepada Bursa Malaysia, Lembaga Pengarah FGV memaklumkan bahawa Zakaria, CEO FGV dan Ahmad Tifli Mohd Talha, Ketua Pegawai Kewangan diberi tempoh selama tujuh hari untuk menjawab secara bertulis surat tunjuk sebab berkaitan hutang tertunggak Safitex dengan Delima Oil Products, sebuah anak syarikat FGV.
Kedua-dua mereka juga akan terus diberi cuti sehingga menerima notis selanjutnya daripada Lembaga Pengarah FGV.
Apakah Zakaria dan Ahmad Tifli akan menjawab surat tunjuk itu sebagaimana yang diarahkan atau mereka akan meletakkan jawatan masing-masing sebelum tempoh tujuh hari itu berakhir?
Jika mereka menjawabnya, apa pula nasib mereka seterusnya selepas itu?
Adakah Lembaga Pengarah FGV boleh menerima jawapan mereka dan Zakaria serta Ahmad Tifli akan kembali semula sebagai CEO dan CFO atau penyingkiran jawatan akan berlaku?
Inikah yang dimaksudkan Najib Razak dalam ulasannya mengenai kemelut FGV bahawa ia mesti diselesaikan dalam Ramadan ini juga atau sebelum ketibaan Hari Raya Aidil Fitri?
 (ShahbudinHusin 13/06/2017)

0

0

votes
Article Rating
Kongsikan artikel ini


MENTERI2 BERBALAH MENUNJUKKAN NAJIB LEMAH

Pada asasnya cukai pelancongan yang sudah diluluskan Parlimen dan akan berkuatkuasa 1 Julai depan adalah kerana kerajaan tidak cukup wang untuk menggerakkan aktivitinya.
Ia diakui sendiri oleh Nazri Aziz yang mengatakan Kementerian Kebudayaan dan Pelancongan perlu mencari sumber baru berikutan peruntukan kementeriannya telah turun mendadak untuk beberapa tahun kebelakangan ini disebabkan kejatuhan harga minyak dan gas.
“Kita imbas kembali peruntukan yang diberikan kepada Kementerian Pelancongan dan Kebudayaan pada 2014 amat besar, tetapi ia dikurangkan dengan banyak pada 2015 dan 2016,” ujar beliau kepada sebuah akhbar Cina.
Rupa-rupanya di sebalik ekonomi negara selalu digembar-gemburkan berkembang baik dengan unjuran 4.3 hingga 4.8 peratus berbanding 4.2 peratus 2016 lalu, negara pimpinan Najib Razak ini masih tidak cukup dana untuk menguruskan negara.
Alangkah sedihnya kita!
Lebih sedih kerana untuk mendapatkan wang itu terpaksa pula diperkenalkan cukai pelancongan bagi mereka yang menginap di bilik hotel, tanpa mengira sama ada kepada pelancong asing atau warga tempatan.
Sesiapa saja yang menggunakan bilik hotel, dari yang bertaraf lima bintang sehingga tanpa bintang, semuanya perlu membayar cukai pelancongan itu. Makna kata, jika sebuah keluarga miskin di Padang Rengas atau Pekan yang bermalam di sebuah hotel bajet kerana menghantar anak mereka yang melanjutkan pelajaran ke Kota Bharu, mereka juga tidak terkecuali daripada membayar cukai pelancongan itu.
Begitulah daifnya negara kita sekarang. Setelah dikenakan cukai GST dan kos sara hidup rakyat terus meningkat kerana kerajaan lebih gemar menghapuskan subsidi untuk mengelakkan dana kerajaan terus berkurangan, kini cukai pelancongan pula bakal menjerut poket mereka yang memang sedia nipis dan tidak banyak wang.
Bantahan Sarawak dan kemudian oleh Sabah terhadap cukai pelancongan tidak ubah memperlihatkan berlakunya apa yang dikata “rumah siap pahat berbunyi”  dalam pentadbiran kerajaan.
Kita tentunya hairan bagaimana wakil-wakil BN dari kedua-dua negeri itu sebelum ini boleh menyokong pembentangan dsn kelulusan cukai pelancongan di Parlimen dan hanya ketika hendak dilaksanakan pada 1 Julan depan baru mereka sedar akan kesan buruknya.
Apakah wakil-wakil BN tidak diberi maklumat dan penerangan yang cukup mengenainya atau baru sekarang mereka sedar kesan buruknya kepada sektor pelancongan dan beban hidup rakyat?
Bermula dengan bantahan seorang menteri  Sarawak, Abdul Karim Rahman Hamzah terhadap cukai pelancongan itu, perbalahan Nazri kini meleret pula kepada Fadilah Yusof dan Abdul Rahman Dahlan, dua menteri kerajaan Pusat dari Sarawak dan Sabah.
Ia seterusnya membawa kepada penarikan diri Sarawak dalam Lembaga Pelancongan Malaysia, berkuatkuasa serta-merta sebagaimana yang diumumkan oleh Pejabat Ketua Menteri Sarawak, semalam.
Beberapa menteri di kedua-dua negeri Malaysia Timur juga mula bercakap mengenai perlaksanaan cukai tersebut. Selain mempertikaikan kutipannya, yang lebih menyakitkan hati mereka ialah cara Nazri berhujah balas terhadap sesiapa yang tidak bersetuju dengan cukai pelancongan itu.
Kasar, sombong, angkuh, ala samseng dan memandang rendah kepada orang lain adalah “cara dan trademark” Nazri dalam berhujah. Bukan saja beliau selalu memandang rendah kepada menteri-menteri UMNO dan BN yang lebih junior daripadanya dengan alasan “aku menteri kanan” atau kepada Syed Saddiq yang dilabelnya “budak mentah dan bodoh”, dengan Tun Mahathir yang pernah berjasa kepadanya pun ditudingnya sebagai “seorang yang nyanyuk dan baling gelas tak pecah”.
Cara Nazri dalam berhujah dan merendah-rendahkan pihak lawan atau  mereka yang tidak setuju dengannya memanglah tidak boleh diterima. Perbezaan pendapat mesti diraikan, tetapi tidak seharusnya dibalas dengan cara samseng atau melabel macam-macam.
Sikap samseng Nazri ini bukanlah juga pertama kali dilakukannya.  Di bawah pimpinan Najib saja, sudah beberapa kali perangainya begitu memualkan dan Najib ternampak hilang kawalan terhadapnya. Walaupun mengakui dirinya sebagai menteri kanan tetapi kementerian yang diterajuinya bukanlah cukup kanan berbanding kementerian-kementerian yang lain, tetapi Nazri terlihat bebas untuk berkata kasar kepada sesiapa saja.
Sementara Nazri mungkin sudah wataknya begitu dan tidak boleh diperbetulkan lagi, tetapi dengan berbalah secara terbuka dengan menteri-menteri BN sendiri dengan cara mirip budak rempit berkelahi dan seolah-olah hanya dirinya yang betul dalam negara ini, kelemahan paling ketara ialah terletak pada Najib sebagai ketuanya.
Kenapa Najib membiarkan saja Nazri dengan aksinya yang menjengkelkan itu berterusan lagi dan lagi?
Baik tentang perbalahan terbaru ini dan beberapa kejadian sebelumnya, kenapa Najib tidak pernah memberi teguran kepadanya?
Mengapa Najib begitu untuk segan memberi teguran seolah-olah ada rahsia atau kelemahannya yang tersimpan rapi dalam poket Nazri?
Sampai bila Najib mahu menyimpan Nazri sedangkan lagi lama beliau disimpan dalam kerajaan, lagi terserlah nyata kelemahannya?
Tidak cukup dengan pengenalan cukai-cukai baru untuk mendapatkan wang yang jelas menampakkan kelemahan Najib dalam mengurus negara, terus menyimpan Nazri yang ala samseng dan gemar berbalah itu hanya menggandakan lagi lemahnya Najib di mata rakyat.
(ShahbudinHusin 13/06/2017).

0

0

votes
Article Rating
Kongsikan artikel ini


BERITA GEMBIRA UNTUK MALAYSIA

 Di sebalik sikap berdiam diri Jabatan Kehakiman Amerika Syarikat atau DOJ yang agak lama sejak ia mengumumkan tindakan saman sivil untuk merampas harta-harta bernilai AS$1 bilion berkaitan dana 1MDB yang diselewengkan, ramai yang beranggapan atau setidak-tidaknya mengharapkan saman itu tidak  lagi menjadi kenyataan.

 Kata mereka, DOJ hanya “main gempak” saja kerana ia  sebenarnya kekurangan bukti untuk proses yang seterusnya.
Dengan yang demikian, ramailah yang bertempik, barangkali kerana terlebih  dedak, tiada kesalahan dan penyelewengan dana 1MDB seperti yang didakwa itu.

 Akhirnya, kata mereka, bukan saja 1MDB tiada kesalahan apa-apa, malah Najib Razak yang dikaitkan dengan skandal kewangan syarikat pelaburan bermasalah itu  tetap suci bersih sifatnya.

 Namun, dengan berita terbaru permohonan di mahkamah untuk merampas sebuah penthouse dan pejabat milik Jho Low di London oleh DOJ membuktikan mereka tidaklah duduk diam saja sebagaimana yang disangka, bahkan terus menyambung kerja-kerja yang belum sempurna itu.
Ia tentunya jauh sekali daripada kemungkinan menggugurkan kes tersebut.

 Penthouse  bernilai £77 juta dan pejabat berharga £42 juta itu didakwa dibeli menggunakan dana 1MDB yang diselewengkan, sama seperti harta-harta yang mahu dirampas DOJ sebelum ini.
“Low membeli penthouse dan pangsapuri di Stratton menggunakan hasil 1MDB. Low juga menggunakan dana yang dikesan diselewengkan daripada 1MDB untuk membeli pejabat di Stratton,” kata DOJ dalam kenyataannya.

 Selain itu, DOJ juga mengesan perbuatan Jho Low mencuci wang haram 1MDB yang diselewengkan sebanyak AS$50 juta dengan menggunakan sebuah syarikat tanpa aset untuk membantu pembelian sebuah syarikat tenaga, Coastal Energy bernilai AS$2.2 bilion pada 2013 dan 2014.

 Bersama saman sivil sebelumnya dan yang terbaru ini, semua tindakan DOJ ini adalah berita gembira buat rakyat Malaysia yang  sekaligus juga pastinya membuatkan golongan pendedak terus tersedak dibuatnya.

 Ini kerana tentu ada berita-berita lain yang terus mengilukan mereka akan muncul lagi selepas ini.
Dalam masa yang sama, meskipun  didakwa sudah mengupah seorang pelobi di AS sana, hajat Najib mahu berselfie dengan Donald Trump masih belum kesampaian jua.

 Malah, berdasarkan gambar di Riyadh, Arab Saudi baru-baru ini, bukan saja berselfie tidak menjadi kenyataan, malah Trump langsung tidak menunjukkan kemesraannya terhadap Najib.
(ShahbudinHusin 14/06/2017)

0

0

votes
Article Rating
Kongsikan artikel ini


KITA NAK PERCAYA SIAPA?

Kata Salleh Said Keruak, apa saja yang dilaporkan oleh laman sesawang Sarawak Report mengenai negara ini adalah tidak benar.
Sehubungan itu, beliau meminta rakyat agar tidak mempercayai laporan-laporan yang dibuat oleh portal tersebut.
Betulkah  Sarawak Report tidak boleh dipercayai?
Jika laporan Sarawak Report mengenai dakwaan bahawa Najib Razak membayar RM9.5 juta kepada peguam Shafee Abdullah yang dilantik mengetuai pasukan pendakwaan dalam kes rayuan liwat 2 melibatkan Anwar Ibrahim adalah tidak benar, mengapa kedua-dua mereka masih berdiam diri sehingga ini?
Adakah terlalu sukar menyebut perkataan “tidak”  jika betul dakwaan itu tidak benar?
Adakah orang yang hanya tahu berdiam ketika dakwaan ditujukan kepada mereka lebih boleh dipercayai berbanding Sarawak Report yang terbuka untuk dibawa ke muka pengadilan bagi membuktikan kebenaran dakwaan yang dibuatnya?
Kiranya laporan Sarawak Report tidak benar dan tidak boleh dipercayai sebagaimana yang disebut oleh Salleh, bagaimana pula Ketua Polis Negara, Khalid Abu Bakar boleh mengesahkan bahawa seorang suspek yang ditahan SPRM berhubung kes rasuah bagi melindungi aktivti judi haram dan rumah urut di Melaka adalah kenalannya sebagaimana yang didedahkan oleh portal berkenaan, sebagai betul.
Sarawak Report dalam pendedahannya mendakwa suspek berkenaan, Gopinathan Krishnan, adalah kenalan Khalid dan selalu berhubung dengannya melalui telefon.
Saya akui dia kenalan saya dan keluarga, kata Khalid.
Bagaimanapun, kata Khalid,  beliau tidak akan melindungi sesiapa yang berkawan dengannya jika mereka terlibat dengan aktiviti jenayah atau menyalahi undang-undang.
Maknanya, laporan Sarawak Report ada juga kebenarannya dan ia diakui oleh Khalid sendiri.
Maka, rakyat Malaysia harus percaya Sarawak Report atau tidak selepas ini?
Atau mereka hanya perlu percaya laporan Utusan dan TV3 semata-mata?
(ShahbudinHusin 14/06/2017)

0

0

votes
Article Rating
Kongsikan artikel ini


INILAH BERITA YANG MENGGERUNKAN NAJIB….

Pakatan Harapan yang bakal didaftarkan sebagai gabungan rasmi parti-parti pembangkang untuk menentang BN dalam pilihanraya umum akan datang, sudah hampir memuktamadkan persetujuan untuk meletakkan Tun Mahathir Mohamad sebagai pengerusinya.
Ia berikutan mesyuarat Biro Politik PKR yang bermesyuarat malam tadi sebagaimana diminta oleh Anwar Ibrahim untuk memutuskan perkara tersebut, difahamkan telah  bersetuju meletakkan bekas Perdana Menteri selama 22 itu tahun untuk mengetuai Majlis Presiden Pakatan Harapan.
Persetujuan meletakkan Tun Mahathir tidak lain ialah agar PH dilihat lebih lebih kukuh, lebih aura dan lebih meyakinkan untuk mengalahkan Najib Razak dan seterusnya menyelamatkan negara selepas gabungan itu berjaya mengambil alih kerajaan nanti.
Menurut laporan sebuah portal, struktur yang dipersetujui untuk mengetuai PH ialah Tun Mahathir sebagai Pengerusi dan Dr. Wan Azizah Wan Ismail sebagai Presiden, sementara Mohamad Sabu, Lim Guan Eng, Muhyiddin Yassin dan Azmin Ali, masing-masing dinamakan sebagai Timbalan Presiden PH.
Ketua Umum PKR, Anwar Ibrahim yang masih berada di penjara pula diletakkan sebagai Penasihat PH.
Sebelum ini, parti-parti dalam PH berbeza pendapat dengan pelbagai pandangan yang berlainan mengenai struktur kepimpinan PH. Dalam mesyuarat Majlis Presiden PH minggu lalu, dilaporkan telah dibentangkan struktur Anwar sebagai Ketua Umum, Tun Mahathir sebagai Pengerusi dan dan Dr. Wan Azizah sebagai Presiden.
Bagaimanapun, PKR dikatakan tidak berani memberi persetujuan kerana ia berbeza dengan apa yang dipersetujui Anwar sebelum ini.
Bersatu pula dikatakan mahu Tun Mahathir sebagai Pengerusi dan Muhyiddin diletakkan sebagai Presiden PH bagi tujuan mewujudkan “tsunami Melayu”  dalam pilihanraya umum akan datang.
Bagaimanapun, DAP melalui Lim Guan Eng tidak bersetuju Bersatu memegang kedua-dua jawatan penting itu kerana menggambarkan wujudnya monopoli sesebuah parti dalam PH.
Namun, Guan Eng bersetuju sekiranya Tun Mahathir diberikan satu peranan utama dalam PH untuk memungkinkan kebarangkalian lebih tinggi untuk mengalahkan Najib, UMNO dan BN dalam pilihanraya nanti.
Dengan persetujuan PKR terhadap struktur baru PH yang meletakkan Tun Mahathir sebagai Pengerusi dan Dr. Wan Azizah sebagai Presiden, DAP, Amanah dan Bersatu pastinya juga tiada halangan untuk bersetuju sama dengannya.
Inilah struktur terbaik PH yang mampu memberi keyakinan kepada semua  lapisan rakyat serta menampakkan cahaya terang bagi masa depan negara yang gemilang sebaik Najib, UMNO dan BN dapat ditumbangkan.
Struktur baru dengan Tun Mahathir mengetuai PH ini juga pastinya memberi ketakutan dan kegerunan kepada Najib. Segala ilmu, pengalaman dan strategi semasa mengungguli lima kejayaan dalam pilihanraya umum antara 1981 hingga 2003 dahulu, tentunya akan diguna dan disesuaikan semula oleh Tun Mahathir dan PH bagi tujuan menyingkirkan Najib yang dikenali sebagai kleptorat unggul di persada dunia.
Gambaran lain ialah masalah kepimpinan dalam PH sudah dapat diselesaikan dan ini juga memberi petunjuk beberapa perkara lain juga boleh diputuskan melalui perbincangan dan musyuwarah.
Melalui sosok Tun Mahathir sebagai “panglima perang”  untuk mengetuai PH dalam pilihanraya umum akan datang, Najib sudah boleh menghitung hari-hari terakhirnya sebagai Perdana Menteri kerana bukan saja Melayu, Cina, India dan semua kaum lebih meyakini beliau untuk memenangi pilihanraya, malah ia juga memberi kepercayaan yang tinggi kepada semua lapisan rakyat untuk meyakini bagaimana negara bakal dipulihkan ekonominya sebagaimana sentuhannya semasa berkuasa dahulu.
Yang paling dekat rakyat akan dapat melihat kesan menggembirakan mereka sebaik Najib, UMNO dan BN dikalahkan dan PH menguasai kerajaan ialah GST akan disifarkan, beberapa subsidi dikembalikan dan wang yang hilang,  termasuk berkaitan 1MDB akan segera didapatkan semula serta petualangnya di bawa ke muka pengadilan.
Adakah sesiapa masih mahu menolak cahaya yang bakal dibawa kerajaan baru nanti?
(ShahbudinHusin 15/06/2017).

0

0

votes
Article Rating
Kongsikan artikel ini


MALAYSIA AKAN TERUS DIMALUKAN DUNIA SELAGI NAJIB MASIH ADA DI SERI
PERDANA

Selepas memfailkan saman sivil untuk merampas harta bernilai AS$1 bilion pada Julai 2016 lalu dan minggu lepas pula di London yang melibatkan penthouse dan pejabat bernilai lebih AS$100 juta, Jabatan Kehakiman AS atau DOJ bergerak selangkah lagi dengan pemfailan terbaru melibatkan sejumlah lagi aset bernilai AS$540 juta.
Sama seperti dua tindakan sebelumnya, jumlah AS$540 juta ini juga dipercayai berpunca daripada dana pelaburan 1MDB yang diselewengkan.
Jika dicampur semuanya, ia menjadikan jumlah keseluruhan harta dan aset yang bakal dikejar oleh DOJ ialah berjumlah AS$1.7 bilion atau dalam nilai mata wang Malaysia melebihi RM7,000 juta.
Wowww…wowww…wowww….
Berapa banyak rumah PPRT, biasiswa pelajar ke IPT dan bantuan orang miskin dapat dimanfaatkan dengan wang RM7,000 juta itu?
Jumlah seluruhnya dana 1MDB yang dipercayai diselewengkan, menurut siasatan DOJ ialah berjumlah AS$4.5 bilion atau hampir RM20,000 juta.
Antara yang disingkap oleh DOJ dalam tindakan terbaru ini ialah bagaimana sebahagian daripada sejumlah AS$620 juta derma yang diterima Najib Razak dan kemudian didakwa dipulangkan kepada pemberinya, kerabat Diraja Arab Saudi, telah dibelanjakan untuk membeli rantai dan loket berlian untuk isteri Malaysian Official 1 bernilai lebih AS$27 juta.
Siapa Malaysian Official 1 dan siapa pula isterinya yang bertuah yang dapat menghias diri dengan kerlipan barang kemas berharga jutaan ringgit itu?
Kata Rahman Dahlan sebelum ini, Malaysian Official 1 ialah Najib tetapi katanya Perdana Menteri bukan sebahagian daripada siasatan DOJ.
Pelik juga ya…bagaimana duit derma yang sudah dipulangkan masih boleh dibelanjakan untuk membeli barang kemas untuk isteri Malaysian Official 1?
Boleh sesiapa tolong beri jawapan?
Pembelian lain yang termasuk dalam siasatan DOJ ialah, kondo mewah, kapal terbang, kapal layar, karya seni, lukisan, poster, barang  kemas untuk dihadiahkan kepada model antarabangsa, gambar untuk Leonardo Dicaprio, barang kemas untuk ibu Jho Low, kapal layar dan macam-macam lagi.
Sebagaimana yang pernah dititipkan sebelum ini, apa lagi tindakan seterusnya daripada DOJ?
Berita terbaru ini tentunya sekali lagi menjadikan Malaysia sebagai sebutan di seluruh dunia. Kita sekali lagi terkenal di mata dunia dalam konteks yang salah dan tidak sepatutnya.
Sampai bila ini akan terus berlaku?
Sudah tentunya jawabnya ialah selagi Najib ada di Seri Perdana dan menyingkirkan beliau adalah kewajipan mutlak untuk benar-benar menyelamatkan negara.
Jika tidak, Malaysia akan terus dimalukan sampai bila-bila.
(ShahbudinHusin 16/06/2017)

0

0

votes
Article Rating
Kongsikan artikel ini


ZAKARIA ENGGAN TERIMA, BAHKAN HANTAR KEMBALI SURAT TUNJUK SEBAB FGV
KEPADA SETIAUSAHA SYARIKAT?

Ceo Felda Global Ventures, Zakaria Arshad dikatakan enggan menerima surat tunjuk sebab yang dihantar ke rumahnya dan kemudian bertindak memulangkan kembali surat berkenaan kepada pihak setiausaha syarikat.
Sumber-sumber memberitahu, wakil Lembaga Pengarah FGV bersama setiausaha syarikat telah berkunjung ke rumah Zakaria untuk menyampaikan surat tunjuk sebab itu pada Selasa, 13 Jun lalu sebagaimana yang diarahkan.
Mereka dibenarkan masuk ke dalam rumah, bertemu dan berbual-bual dengan Zakaria,  tetapi beliau enggan menerima surat tunjuk sebab itu meskipun sudah diberi penerangan mengenainya.
Surat itu kemudian ditinggalkan di atas sofa di rumahnya.
Bagaimanapun, melalui wakilnya, beberapa jam kemudian Zakaria bertindak memulangkan surat tersebut kepada setiausaha syarikat sebagai tanda mutlak enggan menerimanya.
Tindakan itu secara langsung memberi gambaran bahawa Zakaria tidak akan menjawab segala pertuduhan yang dihadapkan kepadanya sebagaimana yang terkandung dalam surat tunjuk sebab tersebut.
Beliau diberi tempoh 7 hari untuk menjawab secara bertulis surat tunjuk sebab yang diputuskan oleh Lembaga Pengarah FGV terhadapnya.
Namun demikian, sebagai tanda surat tunjuk sebab itu berjaya dihantar kepada Zakaria, wakil Lembaga Pengarah dan setiausaha syarikat itu kemudian membuat akuan bersumpah sebagai bukti mereka sudah melaksanakan arahan menyerahkan surat tunjuk sebab berkenaan.
Tiga individu lain selain Zakaria yang turut diberikan surat tunjuk sebab iaitu Ahmad Tifli Mohd Talha, Kamarzaman Abdul Karim dan Ahmad Salman Omar, pada mulanya juga difahamkan enggan menerima surat yang cuba diserahkan kepada mereka, tetapi setelah diberi penerangan, terutama berkaitan aspek undang-undang, mereka akhirnya setuju menerimanya.
Dengan itu, mereka mungkin akan memberikan jawapan secara bertulis kepada Lembaga Pengarah FGV berhubung segala pertuduhan dalam surat tunjuk sebab itu.
Tetapi, apa jadi jika Zakaria tidak menjawab surat tunjuk sebab itu?
Dalam tindakan susulan berkaitan perkara itu, Lembaga Pengarah FGV seterusnya telah mewujudkan satu panel khas yang dianggotai empat orang untuk memanggil dan mendengar sendiri penjelasan Zakaria jika selepas tempoh 7 hari itu jawapan bertulis daripadanya tidak juga diterima.
Selepas menjawab secara bertulis, adakah Zakaria sedia berdepan dengan panel khas itu untuk menjawab segala pertuduhan yang dihadapkan kepadanya?
Jika tidak hadir juga mengadap panel khas, apakah tindakan seterusnya yang bakal dikenakan kepada Zakaria?
Adakah beliau akan dipecat terus daripada jawatannya?
Adakah, selepas itu, kes salah lakunya sebagaimana yang terkandung dalam pertuduhan surat tunjuk itu akan dipanjangkan lagi kepada SPRM?
Atau adakah Zakaria, sebagaimana pernah disebutnya sebelum ini, beliau lebih mahu membawa kesnya ke mahkamah untuk menuntut keadilan?
(ShahbudinHusin 15/06/2017).

0

0

votes
Article Rating
Kongsikan artikel ini


ADAKAH BARANG KEMAS MEWAH MILIK ISTERI MO1 BAKAL KENA RAMPAS JUGA?

Apa yang menarik dalam tindakan kali ketiga dan terbaru semalam oleh Jabatan Kehakiman AS untuk menyita beberapa lagi aset yang dipercayai berpunca daripada dana 1MDB yang diselewengkan ialah ia turut menyebut mengenai pembelian dan hadiah barang kemas mewah untuk isteri Malaysian Official 1.
Daripada wang derma AS$620 juta yang kononnya dikembalikan oleh Malaysian Official 1 kepada pemberinya, DOJ mendapati sebahagian wang tersebut turut digunakan untuk membeli loket dan rantai berlian 22 karat berwarna merah jambu berharga AS$27.3 juta atau kira-kira RM120 juta.
Ia didakwa dibeli untuk kegunaan isteri Malaysian Official 1.
Selain itu, Jho Low didakwa menghadiahkan 27 barang kemas lain lagi bernilai RM5.5 juta atau AS$1.3 juta kepada isteri Malaysian Official 1 dalam beberapa masa yang berbeza.
Senarai barang kemas tersebut ialah:-
– 1 gelang tangan emas putih 18k bertatah berlian berharga AS$52 ribu.
– 1 gelang tangan emas 18k bertatah berlian putih berharga AS$52 ribu.
– 1 gelang tangan “rose gold” 18k bertatah berlian putih berharga AS$52 ribu.
– 2 gelang tangan emas hitam bertatah berlian perang berharga AS$99 ribu.
– 3 gelang tangan emas putih 18k bertatah berlian putih berharga AS$91,200.
– 2 gelang tangan emas 18k bertatah berlian berharga AS$60,800.
– 3 gelang tangan emas hitam bertatah berlian perang  berharga AS$76,125.
– 2 gelang tangan emas hitam 18k bertatah berlian hitam berharga AS$35,500.
– 2 gelang tangan emas putih 18k bertatah berlian putih berharga AS$92 ribu.
– 4 gelang tangan emas putih 18k bertatah berlian putih dan jed hitam berharga AS$68 ribu.
– 1 gelang tangan emas 18k bertatah berlian putih berharga AS$65 ribu.
– 1 utas rantai “rose gold”  berbatu nilam pelbagai warna berbentuk hati berharga AS$150 ribu.
– 1 utas rantai “rose gold” 18k bertatah berlian putih  berharga AS$70,714.
– 1 utas rantai emas 18k bertatah berlian putih berharga AS$55,489.
– 1 utas rantai emas putih 18k bertatah berlian putih berharga AS$40,172.
– 1 utas rantai emas putih 18k bertatah berlian putih dan hitam berharga AS$240 ribu.
Bermakna, jumlah keseluruhan barang yang dibeli untuk kegunaan isteri Malaysian Official 1 yang DOJ percaya bersumberkan dana 1MDB yang diselewengkan ialah berjumlah AS$28.6 juta (AS$27.3 juta + AS$1.3 juta) atau dalam mata wang Malaysia kira-kira RM125.5 juta.
Keseluruhan dana 1MDB yang dipercayai diselewengkan adalah berjumlah AS$4.5 bilion atau RM20,000 juta, manakala harta dan pelbagai aset lain yang dalam senarai DOJ untuk dikejar atau disita ialah sebanyak AS$1.7 bilion atau RM7,000 juta.
Dengan menyenaraikan barang-barang kemas mewah yang dipercayai dibeli dengan menggunakan dana 1MDB itu, apakah DOJ akhirnya akan menyita dan merampasnya juga daripada isteri Malaysian Official 1 sebagaimana sebelum ini mereka berusaha menyita dan mendapatkan balik pelbagai aset, hotel, kondo mewah, karya seni dan sebagainya daripada Jho Low dan Riza Aziz?
Bagaimana DOJ mahu menyitanya daripada isteri Malaysian Official 1?
Adakah untuk tujuan tersebut, DOJ perlu datang ke Malaysia dan menggunakan saluran undang-undang untuk mendapatkan semua barangan kemas yang disenaraikan itu?
Tetapi, siapa isteri Malaysian Official 1 itu?
Syhhhhh…….
(ShahbudinHusin 16/06/2017).

0

0

votes
Article Rating
Kongsikan artikel ini